title: 2006/336/ES: Rozhodnutie Komisie z  10. mája 2006 , ktorým sa mení a dopĺňa rozhodnutie 2005/380/ES, ktorým sa ustanovuje skupina mimovládnych expertov v oblasti správy a riadenia spoločností a obchodného práva

text:
               11.5.2006

               SK

               Úradný vestník Európskej únie

               L 124/29

      ROZHODNUTIE KOMISIE

   z 10. mája 2006,
   ktorým sa mení a dopĺňa rozhodnutie 2005/380/ES, ktorým sa ustanovuje skupina mimovládnych expertov v oblasti správy a riadenia spoločností a obchodného práva
   (2006/336/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na rozhodnutie Komisie 2005/380/ES z 28. apríla 2005, ktorým sa ustanovuje skupina mimovládnych expertov v oblasti správy a riadenia spoločností a obchodného práva (1), a najmä na jeho články 3 a 4,
   keďže:
   Člen skupiny odstúpil počas svojho funkčného obdobia, Komisia by mala vymenovať nového člena skupiny,
   ROZHODLA TAKTO:
   Článok 1
   Členom skupiny mimovládnych expertov v oblasti správy a riadenia spoločností a obchodného práva bol namiesto Józefa Okolského vymenovaný Lajos Váradi.
   Článok 2
   Toto rozhodnutie sa uplatňuje do 27. apríla 2008.

      V Bruseli 10. mája 2006

            Za Komisiu

         Charlie McCREEVY

            člen Komisie

      (1)  Ú. v. EÚ L 126, 19.5.2005, s. 40.


title: Rozhodnutie Rady (SZBP) 2017/1087 z 19. júna 2017, ktorým sa mení rozhodnutie 2014/386/SZBP o reštriktívnych opatreniach v reakcii na protiprávnu anexiu Krymu a Sevastopola

text:
               20.6.2017

               SK

               Úradný vestník Európskej únie

               L 156/24

         ROZHODNUTIE RADY (SZBP) 2017/1087
   z 19. júna 2017,
   ktorým sa mení rozhodnutie 2014/386/SZBP o reštriktívnych opatreniach v reakcii na protiprávnu anexiu Krymu a Sevastopola
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 29,
   so zreteľom na návrh vysokého predstaviteľa Únie pre zahraničné veci a bezpečnostnú politiku,
   keďže:

               (1)

               Rada 23. júna 2014 prijala rozhodnutie 2014/386/SZBP (1).

               (2)

               Rada neuznáva a naďalej odsudzuje protiprávnu anexiu Krymu a Sevastopola Ruskou federáciou a bude naďalej odhodlaná plne vykonávať svoju politiku neuznania.

               (3)

               Na základe preskúmania rozhodnutia 2014/386/SZBP by sa platnosť reštriktívnych opatrení mala predĺžiť do 23. júna 2018.

               (4)

               Rozhodnutie 2014/386/SZBP by sa preto malo zodpovedajúcim spôsobom zmeniť,

         PRIJALA TOTO ROZHODNUTIE:
   Článok 1
   V článku 5 rozhodnutia 2014/386/SZBP sa druhý odsek nahrádza takto:

      „Toto rozhodnutie sa uplatňuje do 23. júna 2018.“

   Článok 2
   Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.

      V Bruseli 19. júna 2017

            Za Radu

            predsedníčka

         F. MOGHERINI

      (1)  Rozhodnutie Rady 2014/386/SZBP z 23. júna 2014 o reštriktívnych opatreniach v reakcii na protiprávnu anexiu Krymu a Sevastopola (Ú. v. EÚ L 183, 24.6.2014, s. 70).


title: 2007/42/ES: Rozhodnutie Európskej centrálnej banky z 15. decembra 2006 o percentuálnych podieloch národných centrálnych bánk v kľúči na upisovanie základného imania Európskej centrálnej banky (ECB/2006/21)

text:
               31.1.2007

               SK

               Úradný vestník Európskej únie

               L 24/1

      ROZHODNUTIE EURÓPSKEJ CENTRÁLNEJ BANKY

   z 15. decembra 2006
   o percentuálnych podieloch národných centrálnych bánk v kľúči na upisovanie základného imania Európskej centrálnej banky
   (ECB/2006/21)
   (2007/42/ES)
   RADA GUVERNÉROV EURÓPSKEJ CENTRÁLNEJ BANKY,
   so zretel'om na Štatút Európskeho systému centrálnych bánk a Európskej centrálnej banky, a najmä na jeho článok 29.4 a článok 49.3,
   so zretel'om na príspevok Generálnej rady Európskej centrálnej banky (ECB) v súlade so štvrtou zarážkou článku 47.2 štatútu,
   keďže:

               (1)

               Rozhodnutie ECB/2004/5 z 22. apríla 2004 o percentuálnych podieloch národných centrálnych bánk v kl'úči na upisovanie základného imania Európskej centrálnej banky (1) ustanovilo s účinnost'ou od 1. mája 2004 vážené podiely pridelené tým národným centrálnym bankám (NCB), ktoré boli k 1. máju 2004 členmi Európskeho systému centrálnych bánk (ESCB), v kl'úči na upisovanie základného imania ECB (ďalej len „vážené podiely v kl'úči základného imania“ a „kl'úč základného imania“).

               (2)

               Vzhl'adom na pristúpenie Bulharska a Rumunska k Európskej únii a vzhl'adom na skutočnost', že ich NCB sa k 1. januáru 2007 stanú súčast'ou ESCB, upísané základné imanie ECB by sa automaticky malo zvýšit' podl'a článku 49.3 štatútu. Toto zvýšenie si vyžaduje výpočet váženého podielu každej NCB, ktorá bude k 1. januáru 2007 členom ESCB, v kl'úči základného imania analogickým postupom podl'a článku 29.1 a v súlade s článkom 29.2 štatútu. Rozšírený kl'úč základného imania ECB a vážený podiel každej NCB v kl'úči základného imania sa bude uplatňovat' s účinnost'ou od 1. januára 2007. Z tohto dôvodu by sa rozhodnutie ECB/2004/5 malo zrušit' a nahradit' novým rozhodnutím odrážajúcim aktuálny stav.

               (3)

               V súlade s rozhodnutím Rady 2003/517/ES z 15. júla 2003 o štatistických údajoch, ktoré sa majú použit' pre nastavenie kl'úča na upísanie kapitálu Európskej centrálnej banky (2), Európska komisia poskytla ECB štatistické údaje, ktoré sa majú použit' na určenie rozšíreného kl'úča základného imania.

               (4)

               Vzhl'adom na články 3.5 a 6.6 rokovacieho poriadku Generálnej rady Európskej centrálnej banky a vzhl'adom na príspevok generálnej rady k tomuto rozhodnutiu guvernéri Bulgarian National Bank a Banca Naţională a României mali možnost' predložit' svoje pripomienky k tomuto rozhodnutiu pred jeho prijatím,

         ROZHODLA TAKTO:
   Článok 1
   Zaokrúhl'ovanie
   Ak Európska komisia poskytne revidované štatistické údaje, ktoré sa majú použit' na rozšírenie kl'úča základného imania, a súčet číselných údajov sa nerovná 100 %, rozdiel sa vyrovná tak, že v prípade: i) ak celkový súčet nedosiahne 100 %, k najmenšiemu podielu (najmenším podielom) sa vo vzostupnom poradí pridáva 0,0001 percentuálneho bodu, až kým sa nedosiahne presne 100 %, alebo ii) ak celkový súčet presiahne 100 %, od najväčšieho podielu (najväčších podielov) sa v zostupnom poradí odpočítava 0,0001 percentuálneho bodu, až kým sa nedosiahne 100 %.
   Článok 2
   Vážené podiely v kl'úči základného imania
   Vážené podiely pridelené jednotlivým NCB v kl'úči základného imania uvedenom v článku 29 štatútu sú s účinnost'ou od 1. januára 2007 takéto:

                           —

                           Nationale Bank van België/Banque nationale de Belgique

               2,4708 %,

                           —

                           Bulgarian National Bank

               0,8833 %,

                           —

                           Česká národní banka

               1,3880 %,

                           —

                           Danmarks Nationalbank

               1,5138 %,

                           —

                           Deutsche Bundesbank

               20,5211 %,

                           —

                           Eesti Pank

               0,1703 %,

                           —

                           Bank of Greece

               1,8168 %,

                           —

                           Banco de España

               7,5498 %,

                           —

                           Banque de France

               14,3875 %,

                           —

                           Central Bank and Financial Services Authority of Ireland

               0,8885 %,

                           —

                           Banca d'Italia

               12,5297 %,

                           —

                           Central Bank of Cyprus

               0,1249 %,

                           —

                           Latvijas Banka

               0,2813 %,

                           —

                           Lietuvos bankas

               0,4178 %,

                           —

                           Banque centrale du Luxembourg

               0,1575 %,

                           —

                           Magyar Nemzeti Bank

               1,3141 %,

                           —

                           Bank Ċentrali ta' Malta/Central Bank of Malta

               0,0622 %,

                           —

                           De Nederlandsche Bank

               3,8937 %,

                           —

                           Oesterreichische Nationalbank

               2,0159 %,

                           —

                           Narodowy Bank Polski

               4,8748 %,

                           —

                           Banco de Portugal

               1,7137 %,

                           —

                           Banca Naţională a României

               2,5188 %,

                           —

                           Banka Slovenije

               0,3194 %,

                           —

                           Národná banka Slovenska

               0,6765 %,

                           —

                           Suomen Pankki

               1,2448 %,

                           —

                           Sveriges Riksbank

               2,3313 %,

                           —

                           Bank of England

               13,9337 %.

         Článok 3
   Záverečné ustanovenia
   1.   Toto rozhodnutie nadobúda účinnost' 1. januára 2007.
   2.   Rozhodnutie ECB/2004/5 sa týmto zrušuje s účinnost'ou od 1. januára 2007.
   3.   Odkazy na rozhodnutie ECB/2004/5 sa považujú za odkazy na toto rozhodnutie.

      Vo Frankfurte nad Mohanom 15. decembra 2006.

            Prezident ECB

         Jean-Claude TRICHET

      (1)  Ú. v. EÚ L 205, 9.6.2004, s. 5.

      (2)  Ú. v. EÚ L 181, 19.7.2003, s. 43.


title: Rozhodnutie Rady (SZBP) 2016/994 z 20. júna 2016, ktorým sa zrušuje spoločná pozícia 2008/109/SZBP o reštriktívnych opatreniach voči Libérii

text:
               21.6.2016

               SK

               Úradný vestník Európskej únie

               L 162/21

         ROZHODNUTIE RADY (SZBP) 2016/994
   z 20. júna 2016,
   ktorým sa zrušuje spoločná pozícia 2008/109/SZBP o reštriktívnych opatreniach voči Libérii
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 29,
   so zreteľom na návrh vysokého predstaviteľa Únie pre zahraničné veci a bezpečnostnú politiku,
   keďže:

               (1)

               Rada 12. februára 2008 prijala spoločnú pozíciu 2008/109/SZBP (1) o reštriktívnych opatreniach voči Libérii, ktorými sa ustanovilo zbrojné embargo.

               (2)

               Bezpečnostná rada Organizácie Spojených národov prijala 25. mája 2016 rezolúciu BR OSN č. 2288 (2016) v súvislosti s Libériou, ktorou sa s okamžitou platnosťou ukončujú opatrenia týkajúce sa zbraní, ktoré boli predtým stanovené v odseku 2 rezolúcie BR OSN č. 1521 (2003) a zmenené odsekmi 1 a 2 rezolúcie BR OSN č. 1683 (2006), odsekom 1 písm. b) rezolúcie BR OSN č. 1731 (2006), odsekmi 3, 4, 5 a 6 rezolúcie BR OSN č. 1903 (2009), odsekom 3 rezolúcie BR OSN č. 1961 (2010) a odsekom 2 písm. b) rezolúcie BR OSN č. 2128 (2013).

               (3)

               Spoločná pozícia 2008/109/SZBP by sa preto mala zrušiť,

         PRIJALA TOTO ROZHODNUTIE:
   Článok 1
   Spoločná pozícia 2008/109/SZBP sa zrušuje.
   Článok 2
   Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.

      V Luxemburgu 20. júna 2016

            Za Radu

            predsedníčka

         F. MOGHERINI

      (1)  Spoločná pozícia Rady 2008/109/SZBP z 12. februára 2008 o reštriktívnych opatreniach voči Libérii (Ú. v. EÚ L 38, 13.2.2008, s. 26).


title: Rozhodnutie Rady 2012/324/SZBP z  25. júna 2012 , ktorým sa mení a dopĺňa a predlžuje rozhodnutie 2010/784/SZBP o policajnej misii Európskej únie na palestínskych územiach (EUPOL COPPS)

text:
               26.6.2012

               SK

               Úradný vestník Európskej únie

               L 165/48

         ROZHODNUTIE RADY 2012/324/SZBP
   z 25. júna 2012,
   ktorým sa mení a dopĺňa a predlžuje rozhodnutie 2010/784/SZBP o policajnej misii Európskej únie na palestínskych územiach (EUPOL COPPS)
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 28, článok 42 ods. 4 a článok 43 ods. 2,
   so zreteľom na návrh vysokej predstaviteľky Únie pre zahraničné veci a bezpečnostnú politiku,
   keďže:

               (1)

               Rada 14. novembra 2005 prijala jednotnú akciu 2005/797/SZBP o policajnej misii Európskej únie na palestínskych územiach (1) (EUPOL COPPS), ktorá bola naposledy predĺžená rozhodnutím Rady 2009/955/SZBP (2) a stratila účinnosť 31. decembra 2010.

               (2)

               Rada 17. decembra 2010 prijala rozhodnutie 2010/784/SZBP (3) o pokračovaní EUPOL COPPS od 1. januára 2011, ktoré bolo naposledy zmenené a doplnené rozhodnutím 2011/858/SZBP (4). Rozhodnutie 2010/784/SZBP stráca účinnosť 30. júna 2012.

               (3)

               Politický a bezpečnostný výbor (PBV) 4. mája 2012 odporučil predĺženie EUPOL COPPS do 30. júna 2013.

               (4)

               EUPOL COPPS by sa mala na základe svojho súčasného mandátu ďalej predĺžiť od 1. júla 2012 do 30. júna 2013.

               (5)

               Je tiež potrebné stanoviť referenčnú sumu určenú na pokrytie výdavkov týkajúcich sa EUPOL COPPS na obdobie od 1. júla 2012 do 30. júna 2013.

               (6)

               EUPOL COPPS sa bude realizovať v situácii, ktorá sa môže zhoršiť a mohla by brániť dosiahnutiu cieľov vonkajšej činnosti Únie, ako sa uvádzajú v článku 21 Zmluvy o Európskej únii,

         PRIJALA TOTO ROZHODNUTIE:
   Článok 1
   Rozhodnutie Rady 2010/784/SZBP sa týmto mení a dopĺňa takto:

               1.

               do článku 13 ods. 1 sa dopĺňa tento pododsek:
               „Finančná referenčná suma určená na pokrytie výdavkov spojených s EUPOL COPPS na obdobie od 1. júla 2012 do 30. júna 2013 je 9 330 000 EUR.“

               2.

               V článku 16 sa druhý odsek nahrádza takto:
               „Účinnosť stráca 30. júna 2013.“

         Článok 2
   Toto rozhodnutie nadobúda účinnosť dňom jeho prijatia.
   Uplatňuje sa od 1. júla 2012.

      V Luxemburgu 25. júna 2012

            Za Radu

            predsedníčka

         C. ASHTON

      (1)  Ú. v. EÚ L 300, 17.11.2005, s. 65.

      (2)  Ú. v. EÚ L 330, 16.12.2009, s. 76.

      (3)  Ú. v. EÚ L 335, 18.12.2010, s. 60.

      (4)  Ú. v. EÚ L 338, 21.12.2011, s. 54.


title: 2009/891/ES: Rozhodnutie Rady z  30. novembra 2009 o poskytnutí makrofinančnej pomoci Bosne a Hercegovine

text:
               5.12.2009

               SK

               Úradný vestník Európskej únie

               L 320/6

      ROZHODNUTIE RADY

   z 30. novembra 2009
   o poskytnutí makrofinančnej pomoci Bosne a Hercegovine
   (2009/891/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 308,
   so zreteľom na návrh Komisie,
   so zreteľom na stanovisko Európskeho parlamentu,
   po porade s Hospodárskym a finančným výborom,
   keďže:

               (1)

               Vzťahy medzi Bosnou a Hercegovinou a Európskou úniou (EÚ) sa rozvíjajú v rámci procesu stabilizácie a pridruženia a v rámci európskeho partnerstva. Bosna a Hercegovina a Komisia podpísali 16. júna 2008 Dohodu o stabilizácii a pridružení a Dočasnú dohodu o obchode a obchodných záležitostiach.

               (2)

               Hospodárstvo Bosny a Hercegoviny od štvrtého štvrťroka 2008 v čoraz väčšej miere postihuje medzinárodná hospodárska a finančná kríza, čo sa prejavuje znižujúcou sa produkciou a obchodom a klesajúcimi rozpočtovými príjmami.

               (3)

               Stabilizácia a oživenie hospodárstva Bosny a Hercegoviny sú podporované prostredníctvom finančnej pomoci Medzinárodného menového fondu (ďalej len „MMF“). V máji 2009 sa bosnianske orgány dohodli s MMF na novom programe čerpania 1,15 miliardy EUR počas troch rokov, ktorý bol schválený radou MMF v júli 2009.

               (4)

               Vzhľadom na zhoršujúcu sa hospodársku situáciu a hospodársku perspektívu Bosna a Hercegovina požiadala Spoločenstvo o dodatočnú makrofinančnú pomoc.

               (5)

               Keďže na základe predpokladov MMF v platobnej bilancii na rok 2010 pretrváva zostatková finančná medzera, poskytnutie makrofinančnej pomoci požadovanej Bosnou a Hercegovinou sa v súčasnej mimoriadnej situácii považuje za primerané riešenie na podporu stabilizácie hospodárstva v spojení s prebiehajúcim programom MMF. Očakáva sa, že táto finančná pomoc prispeje aj k zmierneniu finančných potrieb rozpočtu.

               (6)

               V snahe zabezpečiť účinnú ochranu finančných záujmov Spoločenstva súvisiacich s touto finančnou pomocou je nutné, aby sa ustanovili vhodné opatrenia, ktoré má prijať Bosna a Hercegovina v oblasti predchádzania a boja proti podvodom, korupcii a iným nezrovnalostiam súvisiacim s touto pomocou, a aby sa ustanovili kontroly vykonávané Komisiou a audity vykonávané Dvorom audítorov.

               (7)

               Uvoľnením tejto finančnej pomoci Spoločenstva nie sú dotknuté právomoci rozpočtového orgánu.

               (8)

               Túto pomoc by mala spravovať Komisia po porade s Hospodárskym a finančným výborom.

               (9)

               Zmluvou sa neustanovujú na prijatie tohto rozhodnutia iné právomoci ako právomoci podľa článku 308,

         ROZHODLA TAKTO:
   Článok 1
   1.   Spoločenstvo poskytne Bosne a Hercegovine makrofinančnú pomoc vo forme pôžičky v maximálnej výške 100 miliónov EUR a s maximálnou priemernou lehotou splatnosti 15 rokov s cieľom podporiť stabilizáciu hospodárstva Bosny a Hercegoviny a zmierniť jej potreby spojené s platobnou bilanciou a s rozpočtom, ktoré sa zistili v prebiehajúcom programe MMF.
   2.   Komisia je splnomocnená, aby si na tento účel požičala v mene Spoločenstva potrebné finančné zdroje.
   3.   Vyplácanie finančnej pomoci Spoločenstva spravuje Komisia v úzkej spolupráci s Hospodárskym a finančným výborom, a to spôsobom, ktorý je v súlade s dohodami alebo dohovormi dosiahnutými medzi MMF a Bosnou a Hercegovinou.
   4.   Finančná pomoc Spoločenstva je dostupná dva roky počnúc prvým dňom po nadobudnutí platnosti memoranda o porozumení uvedeného v článku 2 ods. 1 Ak si to však vyžiadajú okolnosti, Komisia sa môže po porade s Hospodárskym a finančným výborom rozhodnúť, že predĺži obdobie dostupnosti pomoci najviac o jeden rok.
   Článok 2
   1.   Komisia je splnomocnená, aby po porade s Hospodárskym a finančným výborom dohodla s orgánmi Bosny a Hercegoviny podmienky týkajúce sa hospodárskej politiky, ktorým bude podliehať makrofinančná pomoc Spoločenstva a ktoré sa ustanovia v memorande o porozumení. Podmienky musia byť v súlade s dohodami alebo memorandami uzavretými medzi MMF a Bosnou a Hercegovinou. Podrobné finančné podmienky pomoci sa ustanovia v dohode o poskytnutí pôžičky, ktorá sa uzavrie medzi Komisiou a orgánmi Bosny a Hercegoviny.
   2.   Počas čerpania finančnej pomoci Spoločenstva Komisia kontroluje spoľahlivosť finančných opatrení Bosny a Hercegoviny, administratívnych postupov a vnútorných a vonkajších kontrolných mechanizmov, ktoré sa týkajú tejto pomoci.
   3.   Komisia pravidelne overuje, či je hospodárska politika vlády Bosny a Hercegoviny v súlade s cieľmi pomoci poskytnutej Spoločenstvom a či sa uspokojivým spôsobom plnia dohodnuté podmienky týkajúce sa hospodárskej politiky. Pri týchto kontrolách Komisia úzko spolupracuje s MMF a Svetovou bankou a v prípade potreby s Hospodárskym a finančným výborom.
   Článok 3
   1.   Finančnú pomoc Spoločenstva poskytne Komisia Bosne a Hercegovine vo forme pôžičky v dvoch splátkach za predpokladu, že sa splnia podmienky uvedené v odseku 2. Výška obidvoch splátok pôžičky sa ustanoví v memorande o porozumení.
   2.   Komisia rozhodne o vyplatení splátok pod podmienkou uspokojivého plnenia podmienok týkajúcich sa hospodárskej politiky dohodnutých v memorande o porozumení. Vyplatenie druhej splátky nesmie nastať skôr ako tri mesiace po vyplatení prvej splátky.
   3.   Finančné prostriedky Spoločenstva sa vyplácajú Centrálnej banke Bosny a Hercegoviny. S výhradou ustanovení uvedených v memorande o porozumení vrátane potvrdenia o zostatkových finančných potrebách rozpočtu sa ich protihodnota v miestnej mene môže previesť do štátnej pokladnice Bosny a Hercegoviny a jej subjektov ako konečnému príjemcovi.
   Článok 4
   1.   Operácie Spoločenstva v oblasti prijímania a poskytovania pôžičiek uvedené v tomto rozhodnutí sa vykonávajú v eurách, s použitím rovnakého dátumu valuty a nesmú predstavovať pre Spoločenstvo zmenu splatností, riziko výmenných kurzov alebo riziko úrokových sadzieb a ani žiadne iné obchodné riziko.
   2.   Komisia prijme potrebné kroky, ak o to Bosna a Hercegovina požiada, aby zabezpečila, že do podmienok pôžičky sa zahrnie klauzula o predčasnom splatení pôžičky a že sa príslušná klauzula začlení aj do podmienok pri operáciách prijímania pôžičiek.
   3.   Na požiadanie Bosny a Hercegoviny a pokiaľ okolnosti umožňujú zlepšenie úrokovej sadzby z pôžičky, Komisia môže refinancovať všetky svoje pôvodné prijaté pôžičky alebo časť z nich, alebo reštrukturalizovať príslušné finančné podmienky. Operácie refinancovania alebo reštrukturalizácie sa vykonajú v súlade s podmienkami ustanovenými v odseku 1 a nesmú viesť k predĺženiu priemernej lehoty splatnosti príslušnej pôžičky ani k zvýšeniu sumy nesplateného kapitálu k dátumu refinancovania alebo reštrukturalizácie.
   4.   Všetky náklady, ktoré vzniknú Spoločenstvu v súvislosti s operáciami prijímania a poskytovania pôžičiek na základe tohto rozhodnutia, bude znášať Bosna a Hercegovina.
   5.   Hospodársky a finančný výbor bude priebežne informovaný o vývoji operácií uvedených v odsekoch 2 a 3.
   Článok 5
   Finančná pomoc Spoločenstva sa poskytuje v súlade s ustanoveniami nariadenia Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (1) a v súlade s jeho vykonávacími pravidlami (2). V memorande o porozumení a v dohode o poskytnutí pôžičky, ktoré sa uzavrú s orgánmi Bosny a Hercegoviny, sa ustanoví najmä povinnosť orgánov Bosny a Hercegoviny prijať vhodné opatrenia na predchádzanie a boj proti podvodom, korupcii a iným nezrovnalostiam súvisiacim s touto pomocou. Ustanovujú sa v nich aj kontroly, ktoré vykonáva Komisia vrátane Európskeho úradu pre boj proti podvodom (OLAF) s oprávnením vykonávať kontroly a inšpekcie na mieste, ako aj audity, ktoré v prípade potreby vykonáva na mieste Dvor audítorov.
   Článok 6
   Každoročne k 31. augustu predkladá Komisia Európskemu parlamentu a Rade správu, ktorá obsahuje hodnotenie vykonávania tohto rozhodnutia v predchádzajúcom roku. V tejto správe sa uvádza, ako sú prepojené podmienky politiky ustanovené v memorande o porozumení podľa článku 2 ods. 1, priebežný stav hospodárstva a plnenia rozpočtu Bosny a Hercegoviny a rozhodnutie Komisie uvoľniť splátku pomoci.
   Článok 7
   Toto rozhodnutie nadobúda účinnosť dňom jeho uverejnenia v Úradnom vestníku Európskej únie.

      V Bruseli 30. novembra 2009

            Za Radu

            predsedníčka

         B. ASK

      (1)  Ú. v. ES L 248, 16.9.2002, s. 1.

      (2)  Nariadenie Komisie (ES, Euratom) č. 2342/2002 (Ú. v. ES L 357, 31.12.2002, s. 1).


title: 2005/549/ES: Rozhodnutie Európskeho parlamentu z 12. apríla 2005 o absolutóriu na plnenie rozpočtu výkonnému riaditeľovi Európskeho úradu pre bezpečnosť potravín za rozpočtový rok 2003

text:
               27.7.2005

               SK

               Úradný vestník Európskej únie

               L 196/132

      ROZHODNUTIE EURÓPSKEHO PARLAMENTU

   z 12. apríla 2005
   o absolutóriu na plnenie rozpočtu výkonnému riaditeľovi Európskeho úradu pre bezpečnosť potravín za rozpočtový rok 2003
   (2005/549/ES)
   EURÓPSKY PARLAMENT,
   so zreteľom na správu Dvora audítorov o výročnej správe Európskeho úradu pre bezpečnosť potravín za rozpočtový rok 2003, spolu s odpoveďami úradu (1),
   so zreteľom na odporúčanie Rady z 8. marca 2005 (6857/2005 – C6-0066/2005),
   so zreteľom na Zmluvu o ES, a najmä na jej článok 276,
   so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na článok 185, a so zreteľom na nariadenie Európskeho parlamentu a Rady (ES) č. 1642/2003 z 22. júla 2003, ktorým sa mení a dopĺňa nariadenie (ES) č. 178/2002, ktorým sa ustanovujú všeobecné zásady a požiadavky na právne predpisy v oblasti potravín a zriaďuje sa Európsky úrad pre bezpečnosť potravín (3) a stanovujú sa postupy v záležitostiach bezpečnosti potravín, a najmä na článok 44,
   so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (4) a najmä na článok 94 nariadenia (ES, Euratom) č. 2343/2002,
   so zreteľom na články 70 a 71 a Prílohu V rokovacieho poriadku,
   so zreteľom na správu Výboru pre rozpočtovú kontrolu a stanovisko Výboru pre životné prostredie, verejné zdravie a bezpečnosť potravín (A6-0074/2005),

               1.

               udeľuje výkonnému riaditeľovi Európskeho úradu pre bezpečnosť potravín absolutórium na plnenie rozpočtu za rozpočtový rok 2003;

               2.

               predkladá svoje poznámky v priloženom uznesení;

               3.

               poveruje svojho predsedu, aby toto rozhodnutie a priložené uznesenie postúpil výkonnému riaditeľovi Európskeho úradu pre bezpečnosť potravín, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (séria L).

         Josep BORRELL FONTELLES

            predseda

         Julian PRIESTLEY

            generālny tajomnik

      (1)  Ú. v. EÚ C 324, 30.12.2004, s. 39.

      (2)  Ú. v. ES L 248, 16.9.2002, s. 1.

      (3)  Ú. v. EÚ L 245, 29.9.2003, s. 4.

      (4)  Ú. v. ES L 357, 31.12.2002, s. 72.

         UZNESENIE EURÓPSKEHO PARLAMENTU,
      ktoré obsahuje poznámky k rozhodnutiu o absolutóriu na plnenie rozpočtu výkonnému riaditeľovi Európskeho úradu pre bezpečnosť potravín za rozpočtový rok 2003
      EURÓPSKY PARLAMENT,
      so zreteľom na správu Dvora audítorov o výročnej správe Európskeho úradu pre bezpečnosť potravín za rozpočtový rok 2003, spolu s odpoveďami úradu (1),
      so zreteľom na odporúčanie Rady z 8. marca 2005 (6857/2005 – C6-0066/2005),
      so zreteľom na Zmluvu o ES, a najmä na jej článok 276,
      so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na článok 185, a so zreteľom na nariadenie Európskeho parlamentu a Rady (ES) č. 1642/2003 z 22. júla 2003, ktorým sa mení a dopĺňa nariadenie (ES) č. 178/2002, ktorým sa ustanovujú všeobecné zásady a požiadavky na právne predpisy v oblasti potravín a zriaďuje sa Európsky úrad pre bezpečnosť potravín (3) a stanovujú sa postupy v záležitostiach bezpečnosti potravín, a najmä na článok 44,
      so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (4) a najmä na článok 94 nariadenia (ES, Euratom) č. 2343/2002,
      so zreteľom na články 70 a 71 a Prílohu V rokovacieho poriadku,
      so zreteľom na správu Výboru pre rozpočtovú kontrolu a stanovisko Výboru pre životné prostredie, verejné zdravie a bezpečnosť potravín (A6-0074/2005),

                  A.

                  keďže (Európsky dvor audítorov) EDA vo vyššie uvedenej správe uvádza, že získal primerané ubezpečenie o tom, že ročná výročná správa za rozpočtový rok, ktorý sa ukončil 31. decembra 2003, poskytuje spoľahlivé informácie a že príslušné operácie boli vcelku zákonné a riadne;

                  B.

                  keďže Európsky parlament v súlade s článkom 185 nariadenia o rozpočtových pravidlách, vykonáva po prvýkrát svoju právomoc udeliť riaditeľovi úradu absolutórium pre plnenie jeho rozpočtu za rozpočtový rok 2003;

                  C.

                  keďže pri príležitosti začatia spolupráce s úradom Európsky parlament vyjadruje spokojnosť nad tým, že úrad poskytol jeho príslušnému výboru informácie v súlade s požiadavkami a teší sa na vytvorenie úzkej spolupráce medzi svojimi príslušnými výbormi a úradom;

                  D.

                  keďže jedným z hlavných cieľov úradu je zvýšenie dôvery spotrebiteľov v potraviny vo všeobecnosti;

            1.   berie na vedomie nasledujúce údaje v účtoch Európskeho úradu pre bezpečnosť potravín (EFSA) za rozpočtový rok 2003;
      Výkaz príjmov a výdavkov za rozpočtový rok 2003

                  (in EUR 1000)

                  2003

                  Revenue

                  Commission subsidies

                  10 284

                  Other revenue

                  33

                  Total revenue (a)

                  10 317

                  Expenditure

                  Staff — Title I of the budget

                  Payments

                  3 567

                  Appropriations carried over

                  149

                  Administration — Title II of the budget

                  Payments

                  1 092

                  Appropriations carried over

                  1 189

                  Operating expediture — Title III of the budget

                  Payments

                  1 278

                  Appropriations carried over

                  2 895

                  Total expenditure (b)

                  10 171

                  Outturn for the financial year (a – b)

                  146

                  Exchange rate difference

                  0

                  Balance for the financial year

                  146

                     NB: The totals may include differences due to rounding.

                     Source: information supplied by the Authority.

            2.   berie na vedomie pripomienky EDA v súvislosti s problémami týkajúcimi sa rešpektovania nariadenia o rozpočtových pravidlách (napr. nedostatočné oddelenie povinností medzi finančnými účastníkmi alebo oneskorenie pri schvaľovaní systémov určených na poskytovanie účtovných informácií); taktiež berie na vedomie zistenia EDA v súvislosti s nedostatkami pri uplatňovaní pravidiel týkajúcich sa stanovenia platov a iných nárokov zamestnancov prijatých do pracovného pomeru;
      3.   berie na vedomie odpovede úradu, v ktorých informuje o opatreniach prijatých s cieľom vyhovieť pripomienkam Dvora audítorov;
      4.   je toho názoru, že tieto nedostatky boli do značnej miery spojené s tým, že úrad bol vo svojej počiatočnej fáze; vyzýva úrad na uskutočnenie ďalších opravných krokov, v prípade potreby, aby plne vyhovel pripomienkam Dvora audítorov,
      5.   ľutuje, že úrad nemá plán na uplatňovanie zásady rovnosti a očakáva, že takýto plán čoskoro vypracuje, aby sa stal zamestnávateľom presadzujúcim rovnosť príležitostí; očakáva, že úrad bude zohľadňovať otázku rovnosti nielen vo fáze prijímania do pracovného pomeru, ale že bude rovnosť pohlaví presadzovať aktívne a dlhodobo;
      6.   očakáva od EFSA, že bude v súvislosti so zdieľaním výsledkov pokusov na zvieratách uplatňovať tú istú filozofiu, ako sa navrhuje v rámci programu REACH, aby sa predchádzalo utrpeniu zvierat;
      7.   očakáva od úradu, že bude pri posudzovaní žiadostí o poskytnutie informácie v čo najširšom rozsahu interpretovať spojenie „prevažujúci verejný záujem“ uvedené v nariadení (ES) č. 1049/2001 (5) o prístupe verejnosti k dokumentom, aby tak zabezpečil plnú informovanosť spotrebiteľov;
      8.   víta záväzok úradu komunikovať s hlavnými cieľovými skupinami, ale dúfa, že sa prijmú ďalšie opatrenia zamerané na rozvoj a posilnenie jeho stratégií, najmä v spojení s informovaním a komunikovaním s občanmi;
      9.   očakáva, že ho úrad bude vo výročnej správe o činnosti za rozpočtový rok 2004 plne informovať o dosiahnutom pokroku;
      Všeobecné pripomienky adresované Komisii a agentúram

                  10.

                  pripomína svoju pozíciu, v súlade s ktorou podporuje snahy Komisie o vytvorenie obmedzeného počtu modelov, aspoň pre budúce regulačné agentúry, ale zároveň je toho názoru, že štruktúra existujúcich a budúcich agentúr si vyžaduje dôkladné posúdenie na medziinštitucionálnej úrovni; taktiež zdôrazňuje, že predtým, ako Komisia zadefinuje rámcové podmienky pre pôsobenie regulačných agentúr, by medziinštitucionálna dohoda mala stanoviť spoločné hlavné smery a malo by sa tak stať pred vytvorením harmonizovaného rámca pre štruktúry agentúr;

                  11.

                  berie na vedomie pozíciu Komisie (6) v súvislosti s delegovaním zodpovednosti za výkon úloh na orgány, vrátane agentúr, ktoré nie sú súčasťou ústrednej administratívy Komisie; Je toho názoru, že to nezodpovedá požiadavke Európskeho parlamentu týkajúcej sa dôkladného posúdenia štruktúry existujúcich agentúr na medziinštitucionálnej úrovni, a preto vyzýva Komisiu, aby poskytla vysvetlenie k tejto záležitosti a aj k budúcej všeobecnej medziinštitucionálnej dohode v súvislosti s novými opatreniami, ktoré sa majú prijať v rámci alebo paralelne s finančným výhľadom (7);

                  12.

                  vyzýva Komisiu, aby usporiadala a uskutočnila v strednodobom časovom horizonte, napr. v štandardnom trojročnom cykle, prierezovú analýzu vyhodnotení jednotlivých agentúr, aby sa:

                              a)

                              vyvodili závery v súvislosti s koherentnosťou činnosti agentúr s politikami EÚ všeobecne, ako aj závery týkajúce sa existujúcich synergií alebo synergií, ktoré sa majú dosiahnuť v budúcnosti medzi agentúrami a oddeleniami Komisie a aby sa predišlo prekrývaniu ich činností,

                              b)

                              vyhodnotila širšia európska pridaná hodnota výsledkov činnosti agentúr v príslušnej oblasti ich pôsobnosti, ako aj vhodnosť, účinnosť a efektívnosť modelu agentúry pri uplatňovaní alebo podpore politík EÚ,

                              c)

                              určil a posilnil vplyv činnosti agentúr v súvislosti s priblížením, prístupnosti a zviditeľnením EÚ pre svojich občanov;

                  13.

                  očakáva, že takáto celková analýza bude k dispozícii do konca roka 2005, aby pokryla obdobie troch rokov od zavedenia nového nariadenia o rozpočtových pravidlách a následne nového rámca pre systém agentúr;

                  14.

                  vyzýva agentúry, aby sa aktívne podieľali na takomto procese a aby spolupracovali s Komisiou poskytovaním príspevkov v oblastiach, ktoré podľa ich názoru majú význam pre ich činnosť, úlohu, kompetencie a potreby, ako aj v akejkoľvek oblasti, ktorá by mohla prispieť k zlepšeniu postupu udeľovania absolutória, s cieľom prispieť k úspechu takéhoto procesu a zvýšiť zodpovednosť a transparentnosť agentúr; vyzýva agentúry, aby takéto príspevky predkladali aj príslušným výborom;

                  15.

                  vyzýva Komisiu, aby paralelne s týmto procesom predložila najneskôr do konca roka 2005 návrhy na zmeny v súčasných ustanovujúcich aktoch agentúr s cieľom okrem iného, optimalizovať jej vzťahy s agentúrami; takéto návrhy by mali byť zamerané na:

                              a)

                              zlepšenie komunikácie medzi Komisiou a agentúrami,

                              b)

                              vytvorenie alebo rozšírenie spolupráce pri definovaní potrieb, ktoré je potrebné uspokojiť, a cieľov, ktoré je potrebné splniť, výsledkov, ktoré sa majú dosiahnuť a stratégie ich dosiahnutia, a pri stanovení štandardov pre sledovanie a vyhodnocovanie,

                              c)

                              podporu doplnkovej činnosti, lepšiu organizáciu potrebných zdrojov a ich efektívne rozdelenie s ohľadom na dosiahnutie stanovených výsledkov a vytvorenie komunikačnej stratégie na informovanie o týchto výsledkoch;

                  16.

                  zdôrazňuje skutočnosť, že Komisia pred prijatím akéhokoľvek rozhodnutia o návrhu na vytvorenie novej agentúry musí dôkladne vyhodnotiť potrebu a pridanú hodnotu funkcie tejto agentúry a zohľadniť existujúce štruktúry, zásady subsidiarity, rozpočtovej disciplíny a zjednodušenia postupov;

                  17.

                  očakáva, že Komisia urýchlene predloží hlavné smery v rámci personálnej politiky agentúr, o ktoré Parlament požiadal Komisiu pred koncom rozpočtového postupu na rok 2005;

            Všeobecné pripomienky adresované agentúram

                  18.

                  očakáva, že mu odteraz každá agentúra predloží správu, v ktorej zhrnie informácie o auditoch vykonaných vnútorným audítorom, poskytnutých odporúčaniach a opatreniach prijatých na základe týchto odporúčaní, v súlade s článkom 72 ods. 5 nariadenia (ES, Euratom) č. 2343/2002;

                  19.

                  vyzýva agentúry, aby vyvíjali väčšie úsilie o riadne uplatňovanie Služobného poriadku a podmienok zamestnávania ostatných zamestnancov Európskych spoločenstiev vo vzťahu k svojim zamestnancom (postupy prijímania do služobného pomeru a s tým spojené rozhodnutia, osobné záznamy, výpočet platov a ostatných nárokov, politika pracovného postupu, percentuálny podiel voľných pracovných miest, kvóty na dodržiavanie rovnosti pohlaví, atď.);

                  20.

                  berie na vedomie, že percentuálny podiel mužov a žien na celkovom zložení zamestnancov agentúr vo všeobecnosti poukazuje na nerovnováhu medzi mužmi a ženami; ľutuje, že muži, ktorí predstavujú približne jednu tretinu zamestnancov, sú nadmerne zastúpení vo vyšších pozíciách, zatiaľ čo ženy sú nadmerne zastúpené v nižších pozíciách; očakáva, že agentúry príjmu okamžité a účinné opatrenia na nápravu tejto situácie;

                  21.

                  vyzýva agentúry, aby zabezpečili, že všetky príslušné ustanovenia smernice 2002/73/ES Európskeho parlamentu a Rady z 23. septembra 2002, ktorými sa mení a dopĺňa smernica Rady 76/207/EHS o vykonávaní zásady rovnakého zaobchádzania s mužmi a ženami, pokiaľ ide o prístup k zamestnaniu, odbornej príprave a postupu v zamestnaní, a pracovné podmienky (8) sa začlenia do ich príslušných personálnych politík;

                  22.

                  očakáva, že agentúry budú v súvislosti s príslušnými pripomienkami EDA plne rešpektovať rozpočtové zásady stanovené v nariadení o rozpočtových pravidlách, najmä zásadu rozpočtovej jednotnosti a rozpočtovej správnosti. Vyzýva tie agentúry, ktoré tak zatiaľ neurobili, aby plnili požiadavky spojené s účtovníctvom, stanovené v nariadení o rozpočtových pravidlách, a aby ešte viac posilnili postupy týkajúce sa vnútorného hospodárenia a kontroly, s cieľom zvýšiť dôveryhodnosť, transparentnosť a európsku pridanú hodnotu;

                  23.

                  povzbudzuje agentúry, najmä tie, ktorých činnosť súvisí s činnosťou alebo úlohami iných agentúr, aby posilnili spoluprácu a tak vytvorili podmienky pre rozvoj synergie; vyzýva ich, aby v prípade potreby formalizovali takúto spoluprácu v osobitných dohodách (spoločné vyhlásenia, memorandá o porozumení, rozhodnutia o spoločnom plánovaní a opatreniach/programoch, ktoré majú doplnkový charakter), aby sa predišlo duplicite práce a aby sa zabezpečilo, že výkony každej agentúry sa dajú jasne identifikovať a že výsledky spoločného úsilia predstavujú čo najväčšiu pridanú hodnotu a prínos ich práce; očakáva, že bude o tejto problematike pravidelne informovaný;

                  24.

                  Vyzýva agentúry, aby venovali osobitnú pozornosť postupom na uzatváranie a správu zmlúv; ďalej ich vyzýva k prijatiu všetkých primeraných opatrení týkajúcich sa ich administratívnych štruktúr s cieľom posilniť postupy vnútornej kontroly, komunikačné kanály a riadenie; je toho názoru, že takéto opatrenia môžu zahŕňať, ak je to potrebné a možné, zriadenie špecializovaných úsekov poverených tým, aby na základe analýzy rizika poradili ako najlepšie pripraviť postupy uzatvárania zmlúv, s cieľom zabezpečiť ich kontrolu a vykonať podľa potreby nadväzujúce opatrenia; v tejto súvislosti vyzýva Komisiu a EDA, aby posilnili spoluprácu s agentúrami;

                  25.

                  berie na vedomie ťažkosti, ktoré uviedli niektorí riaditelia, predovšetkým riaditelia novovytvorených agentúr, v súvislosti s dodržiavaním harmonogramu a lehôt na podávanie správ v súlade s nariadením o rozpočtových pravidlách; vyzýva riaditeľov agentúr, aby so zreteľom na budúcu revíziu nariadenia o rozpočtových pravidlách v roku 2005 informovali Výbor pre rozpočet a Výbor pre rozpočtovú kontrolu o problémoch, ktoré sa doteraz vyskytli, aby sa tieto problémy mohli zohľadniť v rámci revízie; očakáva, že riaditelia vypracujú konkrétne návrhy alternatívnych opatrení v spojení s lehotami, ktoré budú najlepšie zodpovedať ich spôsobu práce a zároveň budú rešpektovať povinnosti agentúr v súvislosti s podávaním správ v súlade s ustanoveniami nariadenia o rozpočtových pravidlách;

                  26.

                  berie na vedomie pozitívnu reakciu riaditeľov agentúr na žiadosť parlamentného výboru zodpovedného za prípravu absolutória o vytvorenie precíznejšieho komunikačného systému, najmä čo sa týka postupovania dokumentov, v súvislosti s povinnosťami agentúr podávať správy, zo strany agentúr tomuto výboru; je toho názoru, že lepšia organizácia tejto komunikácie posilní jeho spoluprácu s agentúrami a demokratickú kontrolu,

                  27.

                  vyzýva riaditeľov agentúr, aby odteraz k výročným správam o činnosti, ktoré sa predkladajú spolu s finančnými údajmi a údajmi o hospodárení, pripájali vyhlásenie o vierohodnosti týkajúce sa zákonnosti a riadnosti operácií, podobné vyhláseniam, ktoré podpisujú generálni riaditelia Komisie;

                  28.

                  vyzýva agentúry, aby vytvorili komplexnú komunikačnú stratégiu zodpovedajúcu potrebe vhodnou formou informovať o výsledkoch svojej práce nielen orgány, príslušné úrady členských štátov, odborníkov, partnerov alebo osobitných príjemcov, ale aj širokú verejnosť; vyzýva ďalej agentúry, aby so zreteľom na vypracovanie takejto stratégie zintenzívnili spoluprácu a vymieňali si informácie o najvhodnejších metódach zameraných na dosiahnutie tohto cieľa; očakáva, že agentúry ešte pred nasledujúcim postupom udeľovania absolutória dôsledne oboznámia jeho príslušné výbory o pokroku dosiahnutom pri vytváraní takejto stratégie s cieľom zabezpečiť účinné a včasné monitorovanie ich činností;

            Všeobecné pripomienky adresované EDA a agentúram

                  29.

                  víta iniciatívu EDA zahrnúť do svojich osobitných správ o agentúrach tabuľku s prehľadom údajov o právomociach, správe, dostupných zdrojoch a výsledkoch/výkonoch konkrétnej agentúry; je toho názoru, že to prispieva k prehľadnosti a transparentnosti práce týchto agentúr Spoločenstva a zároveň sa pre prípad potreby poskytuje užitočný základ pre porovnanie, čo môže pomôcť pri vytvorení harmonizovaného rámca pre agentúry, ktorý požadoval Parlament;

                  30.

                  vyzýva EDA a agentúry k posilneniu ich spolupráce, aby sa posilnili postupy a technické nástroje zamerané na zlepšenie riadenia všetkých rozpočtových a finančných záležitostí, v snahe o zavedenie metódy, ktorá od začiatku procesu vytvára predpoklady pre pozitívne rozhodnutie o absolutóriu; očakáva, že bude pravidelne informovaný o dosiahnutých pokrokoch a o používaní najvhodnejších metód;

                  31.

                  vyzýva EDA a agentúry, aby zvýšili transparentnosť kontradiktórneho postupu pred záverečnou správou EDA, aby sa predišlo rozporom a nejasnostiam, ktoré by mohli ohroziť vierohodnosť celého postupu; v tejto súvislosti vyzýva EDA a Komisiu, aby navrhli uskutočniteľný spôsob aktualizácie údajov o dosiahnutých zlepšeniach a/alebo zistených problémoch v období od prvého rokovania o prípravnej správe EDA až do prijatia rozhodnutia o udelení absolutória s cieľom podať čo najpravdivejší obraz o situácii agentúr.

         (1)  Ú. v. EÚ C 324, 30.12.2004, s. 39.

         (2)  Ú. v. ES L 248, 16.9.2002, s. 1.

         (3)  Ú. v. EÚ L 245, 29.9.2003, s. 4.

         (4)  Ú. v. ES L 357, 31.12.2002, s. 72.

         (5)  Ú. v. L 145, 31.5.2001, str. 43 čl. 1a a čl. 4 ods. 2 a čl. 4 ods. 3.

         (6)  Ako je uvedené v prílohe 1 Oznámenia Komisie Rade a Európskemu parlamentu – Budovanie našej spoločnej budúcnosti – Politické výzvy a rozpočtové prostriedky rozšírenej Únie 2007–2013 (KOM(2004) 0101, s. 38).

         (7)  Pozri prílohu k správe Komisie o následných opatreniach v súvislosti s absolutóriom na rok 2002 (KOM(2004) 0648, s. 108).

         (8)  Ú. v. ES L 269, 5.10.2002, s. 15.


title: 2013/682/EÚ: Rozhodnutie Rady z  19. novembra 2013 , ktorým sa vymenúva jeden člen riadiacej rady Európskej chemickej agentúry

text:
               27.11.2013

               SK

               Úradný vestník Európskej únie

               L 316/43

         ROZHODNUTIE RADY
   z 19. novembra 2013,
   ktorým sa vymenúva jeden člen riadiacej rady Európskej chemickej agentúry
   (2013/682/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1907/2006 z 18. decembra 2006 o registrácii, hodnotení, autorizácii a obmedzovaní chemikálií (REACH) a o zriadení Európskej chemickej agentúry (1), a najmä na jeho článok 79,
   keďže:

               (1)

               V článku 79 nariadenia (ES) č. 1907/2006 sa stanovuje, že Rada za členov riadiacej rady Európskej chemickej agentúry (ďalej len „riadiaca rada“) vymenuje jedného zástupcu z každého členského štátu.

               (2)

               Rada svojím rozhodnutím zo 17. mája 2011 (2) vymenovala 15 členov riadiacej rady.

               (3)

               Rumunská vláda informovala Radu o svojom zámere nahradiť rumunského zástupcu v riadiacej rade a predložila kandidatúru nového zástupcu, ktorý by mal byť vymenovaný na obdobie do 31. mája 2015,

         PRIJALA TOTO ROZHODNUTIE:
   Článok 1
   Pani Liliana Luminița TÎRCHILĂ, rumunskej štátnej príslušnosti, narodená 1.februára 1960, sa vymenúva za členku riadiacej rady Európskej chemickej agentúry ako náhrada za pána Ionuța GEORGESCA na obdobie od 19. novembra 2013 do 31. mája 2015.
   Článok 2
   Toto rozhodnutie nadobúda účinnosť dňom jeho prijatia.

      V Bruseli 19. novembra 2013

            Za Radu

            predseda

         L. LINKEVIČIUS

      (1)  Ú. v. EÚ L 396, 30.12.2006, s. 1.

      (2)  Ú. v. EÚ C 151, 21.5.2011, s. 1.


title: Rozhodnutie Rady z 28. novembra 1997 o záveroch rokovaní WTO o základných telekomunikačných službách týkajúcich sa Európskeho spoločenstva, pokiaľ ide o záležitosti jeho príslušnosti

text:
Dôležité právne oznámenie

|

31997D0838

Úradný vestník L 347 , 18/12/1997 S. 0045 - 0058

		Rozhodnutie Radyz 28. novembra 1997o záveroch rokovaní WTO o základných telekomunikačných službách týkajúcich sa Európskeho spoločenstva, pokiaľ ide o záležitosti jeho príslušnosti(97/838/ES)RADA EURÓPSKYCH SPOLOČENSTIEV,so zreteľom na Zmluvu o založení Európskeho spoločenstva a najmä na jej články 57, 66, 90, 99, 100, 100a a 113 v spojení s článkom 228 ods. 2 a prvý pododsek článku 223 ods. 3,so zreteľom na návrh Komisie [1],so zreteľom na stanovisko Európskeho parlamentu [2],keďže rozhodnutím Rady 94/800/EHS z 22. decembra 1994 [3] bola schválená dohoda z Marakešu o založení Svetovej obchodnej organizácie a s ňou súvisiace dohody, ministerské rozhodnutia a deklarácie, vrátane ministerského rozhodnutia o rokovaniach o základných telekomunikáciách, ako aj príloha o telekomunikáciách a príloha o rokovaniach o základných telekomunikáciách;keďže celkové záväzky týkajúce sa základných telekomunikácií dojednané Komisiou v mene Európskeho spoločenstva a jeho členských štátov, predstavujú uspokojivý a vyrovnaný výsledok;keďže 30. apríla 1996 Rada oprávnila Komisiu k schváleniu v mene Európskeho spoločenstva a jeho členských štátov, rozhodnutia rokovacej skupiny pre základné telekomunikácie a Rady WTO pre obchod so službami schválením štvrtého protokolu k Všeobecnej dohode o obchode so službami a rozhodnutie Rady pre obchod so službami o záväzkoch týkajúcich sa základných telekomunikácií;keďže 14. februára 1997 Rada oprávnila Komisiu k predloženiu WTO konečnej verzie listiny špecifických záväzkov v mene Európskeho spoločenstva a jeho členských štátov;keďže príslušnosť Spoločenstva uzavierať medzinárodné dohody nevyplýva iba z výslovného zmocnenia na základe Zmluvy, ale môže vyplývať tiež z iných ustanovení Zmluvy a z aktov prijatých podľa týchto ustanovení inštitúciami Spoločenstva;keďže tam, kde boli prijaté pravidlá Spoločenstva s cieľom dosiahnutia cieľov Zmluvy, členské štáty nesmú, mimo rámca spoločných inštitúcií, uzavierať záväzky schopné ovplyvniť tieto pravidlá alebo zmeniť ich rozsah;keďže niektoré záväzky týkajúce sa základných telekomunikácií patria do príslušnosti Spoločenstva podľa článku 113 Zmluvy; keďže okrem toho, iné záväzky týkajúce sa základných telekomunikácií majú vplyv na pravidlá Spoločenstva prijaté na základe článkov 57, 66, 90, 99, 100 a 100a a preto ich môže prijať iba samotné Spoločenstvo;keďže použitie článku 100 Zmluvy ako právneho základu pre toto rozhodnutie je opodstatnené tiež skutočnosťou, že vyššie uvedené záväzky týkajúce sa základných telekomunikácií majú pravdepodobne vplyv na smernicu Rady 90/434/EHS z 23. júla 1990 o spoločnom systéme zdaňovania zlúčení, rozdelení, prevodov majetku a výmeny podielov týkajúce sa spoločností rôznych členských štátov [4] a smernicu Rady 90/435/EHS z 23. júla 1990 o spoločnom systéme zdaňovania materských spoločností a dcérskych spoločností rôznych členských štátov [5], ktoré sú založené na článku 100 Zmluvy;keďže neexistuje indikácia, že dohoda zakladajúca Svetovú obchodnú organizáciu a protokoly k Všeobecnej dohode o obchode so službami sa svojou povahou priamo uplatňujú na súdoch v Spoločenstve alebo členských štátoch,ROZHODLA TAKTO:Jediný článok1. Týmto sa schvaľuje štvrtý protokol k Všeobecnej dohode o obchode so službami týkajúci sa základných telekomunikácií v mene Európskeho spoločenstva pokiaľ ide o tú jej časť, ktorá patrí do príslušnosti Spoločenstva.2. Text štvrtého protokolu je priložený k tomuto rozhodnutiu, ako aj nasledovné:- listina špecifických záväzkov Spoločenstva a členských štátov, ktorý je súčasťou celkového balíka záväzkov dosiahnutých na pôde WTO 15. februára 1997,- rozhodnutie Rady pre obchod so službami o záväzkoch týkajúcich sa základných telekomunikácií a- správa z 15. februára 1997 Rokovacej skupiny pre základné telekomunikácie Rade pre obchod so službami.3. Predseda Rady je týmto oprávnený určiť osobu y) zmocnenú (é) podpísať štvrtý protokol k Všeobecnej dohode o obchode so službami s cieľom zaviazania Spoločenstva pokiaľ ide o tú časť protokolu, ktorá patrí do jeho príslušnosti.V Bruseli 28. novembra 1997za RadupredsedaG. Wohlfart[1] Ú. v. ES C 267, 3.9.1997, s. 80.[2] Ú. v. ES C 339, 10.11.1997.[3] Ú. v. ES L 336, 23.12.1994, s. 1.[4] Ú. v. ES L 225, 20.8.1990, s. 1[5] Ú. v. ES L 225, 20.8.1990, s. 6--------------------------------------------------


title: Rozhodnutie Rady z 3. apríla 2017, ktorým sa prijíma pozícia Rady k návrhu opravného rozpočtu Európskej únie č. 1 na rozpočtový rok 2017

text:
               7.4.2017

               SK

               Úradný vestník Európskej únie

               C 109/2

         ROZHODNUTIE RADY
   z 3. apríla 2017,
   ktorým sa prijíma pozícia Rady k návrhu opravného rozpočtu Európskej únie č. 1 na rozpočtový rok 2017
   (2017/C 109/02)
   RADA EURÓPSKEJ ÚNIE
   so zreteľom na Zmluvu o fungovaní Európskej únie, a najmä na jej článok 314, v spojení so Zmluvou o založení Európskeho spoločenstva pre atómovú energiu, a najmä jej článkom 106a,
   so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (1), a najmä na jeho článok 41,
   keďže:

               —

               rozpočet Únie na rozpočtový rok 2017 sa s konečnou platnosťou prijal 1. decembra 2016 (2),

               —

               Komisia 26. januára 2017 predložila návrh obsahujúci návrh opravného rozpočtu č. 1 k všeobecnému rozpočtu na rozpočtový rok 2017,

         ROZHODLA TAKTO:
   Jediný článok
   Pozícia Rady k návrhu opravného rozpočtu Európskej únie č. 1 na rozpočtový rok 2017 bola prijatá 3. apríla 2017.
   Úplné znenie je k dispozícii na nahliadnutie alebo stiahnutie na internetovom sídle Rady: http://www.consilium.europa.eu/.

      V Luxemburgu 3. apríla 2017

            Za Radu

            predseda

         R. GALDES

      (1)  Ú. v. EÚ L 298, 26.10.2012, s. 1.

      (2)  Ú. v. EÚ L 51, 28.2.2017, s. 1.


title: Rozhodnutie Rady z 13. júla 1998, ktoré sa týka uzavretia Medzinárodnej dohody vo forme schválenej zápisnice medzi Európskym spoločenstvom a Spojenými štátmi americkými o normách humánneho odchytu

text:
Dôležité právne oznámenie

|

31998D0487

Úradný vestník L 219 , 07/08/1998 S. 0024 - 0025

		Rozhodnutie Radyz 13. júla 1998,ktoré sa týka uzavretia Medzinárodnej dohody vo forme schválenej zápisnice medzi Európskym spoločenstvom a Spojenými štátmi americkými o normách humánneho odchytu(98/487/ES)RADA EURÓPSKEJ ÚNIE,so zreteľom na Zmluvu o založení Európskeho spoločenstva, najmä na jej články 113 a 100a, v spojení s článkom 228 ods. 2 prvou vetou a článkom 228 ods. 3 prvým pododsekom,so zreteľom na návrh Komisie [1],so zreteľom na stanovisko Európskeho parlamentu [2],so zreteľom na rozhodnutie Rady z júna 1996, ktorým sa ustanovujú základné smery vyjednávania a ktoré oprávňuje Komisiu dojednať dohodu o normách humánneho odchytu s Kanadou, Ruskou federáciou, Spojenými štátmi americkými a akoukoľvek inou krajinou, ktorá má záujem,so zreteľom na rozhodnutie Rady z 22. júla 1997, ktorým sa schvaľuje Dohoda o medzinárodných normách humánneho odchytu medzi Európskym spoločenstvom, Kanadou a Ruskou federáciou a ktoré vyzýva Komisiu, aby zintenzívnila svoje úsilie na dosiahnutie dohody so Spojenými štátmi americkými, ktorá je rovnocenná s dohodou s Kanadou a Ruskou federáciou,keďže nariadenie (EHS) č. 3254/91 [3], najmä druhá zarážka článku 3 ods. 1, odkazuje na medzinárodne uznávané normy humánneho odchytu, s ktorými musia byť v súlade spôsoby odchytu používané v tretích krajinách, ktoré nezakázali nástražné pasce, s cieľom umožniť týmto krajinám vyvážať kožušiny a výrobky z určitých druhov do spoločenstva;keďže hlavným účelom dohody je stanoviť zosúladené technické normy, ktoré ponúkajú dostatočnú úroveň ochrany, pokiaľ ide o pohodu odchytávaných zvierat, a riadiť výrobu, ako aj používanie pascí a zjednodušiť medzi stranami obchod s pascami, kožušinami a výrobkami z určitých druhov, ktoré sú predmetom dohody;keďže vykonávanie dohody si vyžaduje zavedenie časového plánu testovania a overovania zhody pascí so stanovenými normami a nahrádzania neschválených pascí;keďže dohoda vo forme schválenej zápisnice priložená k tomuto rozhodnutiu je v súlade s vyššie uvedenými základnými smermi vyjednávania; keďže preto spĺňa koncept medzinárodne uznávaných noriem humánneho odchytu, ktorý je uvedený v druhej zarážke článku 3 ods. 1 nariadenia (EHS) č. 3254/91;keďže Medzinárodná dohoda vo forme schválenej zápisnice medzi Európskym spoločenstvom a Spojenými štátmi americkými o normách humánneho odchytu by sa mala schváliť,ROZHODLA TAKTO:Článok 1Medzinárodná dohoda vo forme schválenej zápisnice medzi Európskym spoločenstvom a Spojenými štátmi americkými o normách humánneho odchytu sa týmto schvaľuje.Znenie dohody je pripojené k tomuto rozhodnutiu.Článok 2Predseda Rady oznámi Spojeným štátom americkým listinu o uzavretí [4].V Bruseli 13. júla 1998Za RaduPredsedaW. Schüssel[1] Ú. v. ES C 32, 30.1.1998, s. 8.[2] Ú. v. ES C 210, 6.7.1998.[3] Nariadenie Rady (EHS) č. 3254/91 zo 4. novembra 1991, ktorým sa zakazuje používanie nástražných pascí v spoločenstve a dovážanie do spoločenstva holín a tovarov vyrobených z určitých druhov divo žijúcich zvierat pochádzajúcich z krajín, kde boli chytené použitím nástražnej pasce alebo inými metódami v rozpore s medzinárodne uznávanými normami humánneho odchytu (Ú. v. ES L 308, 9.11.1991, s. 1).[4] Deň nadobudnutia účinnosti dohody uverejní Generálny sekretariát Rady v Úradnom vestníku Európskych spoločenstiev.--------------------------------------------------


title: 2006/275/ES: Rozhodnutie Komisie z  10. apríla 2006 , ktorým sa mení a dopĺňa rozhodnutie 95/320/ES, ktorým sa zriaďuje Vedecký výbor pre najvyššie prípustné hodnoty vystavenia chemickým faktorom pri práci

text:
               11.4.2006

               SK

               Úradný vestník Európskej únie

               L 101/4

      ROZHODNUTIE KOMISIE

   z 10. apríla 2006,
   ktorým sa mení a dopĺňa rozhodnutie 95/320/ES, ktorým sa zriaďuje Vedecký výbor pre najvyššie prípustné hodnoty vystavenia chemickým faktorom pri práci
   (2006/275/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   keďže:

               (1)

               Rozhodnutím Komisie 95/320/ES (1) sa zriaďuje Vedecký výbor pre najvyššie prípustné hodnoty vystavenia chemickým faktorom pri práci, ďalej len „výbor“.

               (2)

               V nadväznosti na pristúpenie nových členských štátov v roku 2004 ustanovenia rozhodnutia 95/320/ES týkajúce sa zloženia výboru už nie sú vhodné.

               (3)

               Aby sa zabezpečilo, že výbor poskytne nestranné vedecké stanoviská vysokej kvality, je dôležité, aby boli jeho členovia nezávislí a vysoko kvalifikovaní. Je tiež potrebné udržať vysokú úroveň efektívnosti výboru.

               (4)

               Výbor by sa mal preto skladať maximálne z 21 členov, vybratých z vhodných kandidátov navrhnutých členskými štátmi a vymenovaných Komisiou.

               (5)

               Rozhodnutie 95/320/ES by sa preto malo zodpovedajúcim spôsobom zmeniť a doplniť,

         ROZHODLA TAKTO:
   Jediný článok
   V článku 3 nariadenia 95/320/ES sa odseky 1 a 2 nahrádzajú týmto:

      „1.   Výbor sa skladá najviac z 21 členov vybratých z vhodných kandidátov navrhnutých členskými štátmi a odrážajúcich celý rozsah vedeckej odbornosti, ktorá je potrebná na to, aby sa splnil mandát uvedený v článku 2, najmä vrátane chémie, toxikológie, epidemiológie, pracovného lekárstva a priemyselnej hygieny, ako aj všeobecnej kvalifikácie na stanovenie NPHV.
      2.   Komisia vymenuje členov výboru na základe ich schválenej vedeckej odbornosti a skúseností so zreteľom na potrebu zabezpečiť, aby boli zahrnuté rôzne osobitné oblasti.“

      V Bruseli 10. apríla 2006

            Za Komisiu

         Vladimír ŠPIDLA

            člen Komisie

      (1)  Ú. v. ES L 188, 9.8.1995, s. 14.


title: 2006/573/ES: Rozhodnutie Komisie z  18. augusta 2006 o vymenovaní členov Vedeckého výboru pre najvyššie prípustné hodnoty vystavenia chemickým faktorom pri práci na nové funkčné obdobie

text:
               22.8.2006

               SK

               Úradný vestník Európskej únie

               L 228/22

      ROZHODNUTIE KOMISIE

   z 18. augusta 2006
   o vymenovaní členov Vedeckého výboru pre najvyššie prípustné hodnoty vystavenia chemickým faktorom pri práci na nové funkčné obdobie
   (2006/573/ES)
   KOMISIA EURÓPSKYCH SPOLOČENSTIEV,
   so zreteľom na rozhodnutie Komisie 95/320/ES z 12. júla 1995, ktorým sa zriaďuje Vedecký výbor pre najvyššie prípustné hodnoty vystavenia chemickým faktorom pri práci (1), ďalej len „výbor“, a najmä na jeho článok 3,
   so zreteľom na zoznam navrhnutých členov, ktorý predložili členské štáty,
   keďže:

               (1)

               V článku 3 ods. 1 rozhodnutia 95/320/ES sa stanovuje, že výbor sa bude skladať najviac z 21 členov vybratých z vhodných uchádzačov, ktorých navrhujú členské štáty, tak aby v plnom rozsahu uplatňovali svoje vedecké a odborné kapacity potrebné na splnenie mandátu výboru.

               (2)

               V článku 3 ods. 2 rozhodnutia 95/320/ES sa stanovuje, že Komisia vymenuje členov výboru na základe ich preukázanej vedeckej odbornosti a praxe so zreteľom na potrebu zabezpečiť, aby boli zastúpené rôzne osobitné oblasti.

               (3)

               V článku 3 ods. 4 rozhodnutia 95/320/ES sa stanovuje, že funkčné obdobie členov výboru je tri roky a že ich možno vymenovať aj na ďalšie funkčné obdobie. Po uplynutí trojročného obdobia členovia výboru zotrvávajú vo funkcii, kým nie sú nahradení alebo kým nie sú vymenovaní na ďalšie funkčné obdobie.

               (4)

               Komisia rozhodnutím z 2. októbra 2002 vymenovala členov Vedeckého výboru pre najvyššie prípustné hodnoty vystavenia chemickým faktorom pri práci na tretie funkčné obdobie od 1. apríla 2002 do 31. marca 2005 (2).

               (5)

               Je preto potrebné vymenovať členov tohto výboru na štvrté funkčné obdobie (od 1. júla 2006 do 30. júna 2009).

               (6)

               Komisia uskutočnila konzultácie s členskými štátmi podľa článku 3 ods. 2 rozhodnutia 95/320/ES,

         ROZHODLA TAKTO:
   Jediný článok
   Komisia vymenúva týchto členov Vedeckého výboru pre najvyššie prípustné hodnoty vystavenia chemickým faktorom pri práci na funkčné obdobie od 1. júla 2006 do 30. júna 2009:

               Bertazzi, Prof. Pier Alberto

               Taliansko

               Bolt, Prof. Hermann

               Nemecko

               Dominique, Dr. Lison

               Belgicko

               Fabiánová, Dr. Eleonóra

               Slovensko

               Foà, Prof. Vito

               Taliansko

               González, Dr. Enrique

               Španielsko

               Greim, Prof. Helmut

               Nemecko

               Hartwig, Prof. Andrea

               Nemecko

               Hay, Prof. Alastair

               Spojené kráľovstvo

               Hudak, Dr. Aranka

               Maďarsko

               Johansson, Prof. Gunnar

               Švédsko

               Levy, Prof. Leonard

               Spojené kráľovstvo

               Masschelein, Prof. Raphaël

               Belgicko

               Meldrum, Mrs. Maureen

               Spojené kráľovstvo

               Nielsen, Prof. Gunnar

               Dánsko

               Nordman, Prof. Hendrik

               Fínsko

               Pospischil, Dr. Erich

               Rakúsko

               Pratt, Dr. Iona

               Írsko

               Skowron, Dr. Jolanta

               Poľsko

               Stuecker, Dr. Isabelle

               Francúzsko

               Woutersen, Dr. Ruud A.

               Holandsko

      V Bruseli 18. augusta 2006

            Za Komisiu

         Vladimír ŠPIDLA

            člen Komisie

      (1)  Ú. v. ES L 188, 9.8.1995, s. 14. Rozhodnutie zmenené a doplnené rozhodnutím Komisie 2006/275/ES z 10. apríla 2006 (Ú. v. EÚ L 101, 11.4.2006, s. 4).

      (2)  Ú. v. ES C 245, 11.10.2002, s. 5.


title: Rozhodnutie Rady z 11. novembra 1985 o uzatvorení Dohody vo forme výmeny listov medzi Európskym hospodárskym spoločenstvom a Švajčiarskou konfederáciou o obchodných dojednaniach pre polievky, omáčky a koreniny

text:
Dôležité právne oznámenie

|

31985D0504

Úradný vestník L 309 , 21/11/1985 S. 0022 - 0022 Fínske špeciálne vydanie: Kapitola 11 Zväzok 11 S. 0235  Španielske špeciálne vydanie: Kapitola 11 Zväzok 23 S. 0007  Švédske špeciálne vydanie: Kapitola 11 Zväzok 11 S. 0235  Portugalské špeciálne vydanie Kapitola 11 Zväzok 23 S. 0007

		Rozhodnutie Radyz 11. novembra 1985o uzatvorení Dohody vo forme výmeny listov medzi Európskym hospodárskym spoločenstvom a Švajčiarskou konfederáciou o obchodných dojednaniach pre polievky, omáčky a koreniny(85/504/EHS)RADA EURÓPSKYCH SPOLOČENSTIEVso zreteľom na Zmluvu o založení Európskeho hospodárskeho spoločenstva, najmä na jej článok 113,so zreteľom na návrh Komisie,keďže podľa dohody uzatvorenej medzi Európskym hospodárskym spoločenstvom a Švajčiarskou konfederáciou 22. júla 1972 sa obidve zmluvné strany zaväzujú podporovať rozšírenie vzájomného obchodu;keďže je v záujme spoločenstva na jednej strane a Švajčiarskej konfederácie na strane druhej podporovať obchodovanie s polievkami, omáčkami a koreninami prostredníctvom vzájomných colných koncesií;keďže Komisia viedla v tomto zmysle rokovania so Švajčiarskou konfederáciou a výsledkom týchto rokovaní je dohoda,ROZHODLA TAKTO:Článok 1Dohoda vo forme výmeny listov medzi Európskym hospodárskym spoločenstvom a Švajčiarskou konfederáciou o obchodných dojednaniach pre polievky, omáčky a koreniny sa týmto schvaľuje v mene spoločenstva.Znenie dohody je pripojené k tomuto rozhodnutiu.Článok 2Týmto sa predseda Rady poveruje určiť osobu splnomocnenú na podpis dohody uvedenej v článku 1 s cieľom zaviazať spoločenstvo.V Bruseli 11. novembra 1985Za RadupredsedaM. Schlechter--------------------------------------------------


title: Rozhodnutie Rady z 5. októbra 1992 o uzavretí medzinárodnej dohody o jute a výrobkoch z juty, 1989

text:
Dôležité právne oznámenie

|

31992D0489

Úradný vestník L 293 , 09/10/1992 S. 0018 - 0018 Fínske špeciálne vydanie: Kapitola 11 Zväzok 20 S. 0022  Švédske špeciálne vydanie: Kapitola 11 Zväzok 20 S. 0022

		Rozhodnutie Radyz 5. októbra 1992o uzavretí medzinárodnej dohody o jute a výrobkoch z juty, 1989(92/489/EHS)RADA EURÓPSKYCH SPOLOČENSTIEV,so zreteľom na Zmluvu o založení Európskeho hospodárskeho spoločenstva, najmä na jej článok 113 a 116,so zreteľom na návrh Komisie,keďže na základe rozhodnutia 91/51/EHS [1], spoločenstvo a jeho členské štáty podpísali Medzinárodnú dohodu o jute a jutových výrobkoch, 1989 a s výnimkou Portugalska, oznámili uplatňovanie až do dokončenia medzinárodného postupu požadovaného na jeho schválenie;keďže požadovaný počet vlád a percento dovozu siete osobitne uvedené v článku 40 ods. 1 pre konečné nadobudnutie účinnosti zmluvy sa teraz rozšírilo;keďže všetky členské štáty naznačili ochotu dohodu schváliť;keďže spoločenstvo a členské štáty by mali teraz dohodu schváliť, konajúc súčasne, oznámia generálnemu tajomníkovi Spojených národov schválenie dohody,ROZHODLA TAKTO:Článok 1Týmto sa v mene spoločenstva schvaľuje Medzinárodná dohodu o jute a výrobkoch z juty, 1989.Konajúc súčasne, spoločenstvo a členské štáty, na základe dokončenia požadovaných medzinárodných postupov, oznámia generálnemu tajomníkovi Organizácie Spojených národov,ako dovozcovia, schválenie Medzinárodnej dohody o jute a výrobkoch z juty, 1989, v súlade s článkom 37.Text dohody je pripojený k rozhodnutiu 91/51/EHS.Článok 2Týmto sa predseda Rady v mene spoločenstva poveruje určiť osobu splnomocnenú na uloženie schvaľovacích listín.V Luxemburgu 5. októbra 1992Za RadupredsedaT. Garel-Jones[1] Ú. v. ES L 29, 4.2.1991, s. 1--------------------------------------------------


               21.6.2016

               SK

               Úradný vestník Európskej únie

               C 224/34

         P8_TA(2014)0001
   Počet členov výborov
   Rozhodnutie Európskeho parlamentu z 2. júla 2014 o počte členov výborov (2014/2702(RSO))
   (2016/C 224/09)

      Európsky parlament,

               —

               so zreteľom na návrh Konferencie predsedov,

               —

               so zreteľom na svoje rozhodnutie z 15. januára 2014 o pôsobnosti stálych výborov (1),

               —

               so zreteľom na článok 196 rokovacieho poriadku,

               1.

               rozhodol, že počet členov výborov je takýto:

                           I.

                           Výbor pre zahraničné veci: 71 členov,

                           II.

                           Výbor pre rozvoj: 28 členov

                           III.

                           Výbor pre medzinárodný obchod: 41 členov,

                           IV.

                           Výbor pre rozpočet: 41 členov,

                           V.

                           Výbor pre kontrolu rozpočtu: 30 členov,

                           VI.

                           Výbor pre hospodárske a menové veci: 61 členov,

                           VII.

                           Výbor pre zamestnanosť a sociálne veci: 55 členov,

                           VIII.

                           Výbor pre životné prostredie, verejné zdravie a bezpečnosť potravín: 69 členov,

                           IX.

                           Výbor pre priemysel, výskum a energetiku: 67 členov,

                           X.

                           Výbor pre vnútorný trh a ochranu spotrebiteľa: 40 členov,

                           XI.

                           Výbor pre dopravu a cestovný ruch: 49 členov,

                           XII.

                           Výbor pre regionálny rozvoj: 43 členov,

                           XIII.

                           Výbor pre poľnohospodárstvo a rozvoj vidieka: 45 členov,

                           XIV.

                           Výbor pre rybárstvo: 25 členov,

                           XV.

                           Výbor pre kultúru a vzdelávanie: 31 členov,

                           XVI.

                           Výbor pre právne veci: 25 členov,

                           XVII.

                           Výbor pre občianske slobody, spravodlivosť a vnútorné veci: 60 členov,

                           XVIII.

                           Výbor pre ústavné veci: 25 členov,

                           XIX.

                           Výbor pre práva žien a rodovú rovnosť: 35 členov,

                           XX.

                           Výbor pre petície: 35 členov,

                     Podvýbor pre ľudské práva: 30 členov,
               Podvýbor pre bezpečnosť a obranu: 30 členov;

               2.

               so zreteľom na rozhodnutie Konferencie predsedov z 26. júna 2014 o zložení predsedníctiev výborov rozhodol, že predsedníctva výborov môžu mať až štyroch podpredsedov;

               3.

               poveruje svojho predsedu, aby postúpil toto rozhodnutie pre informáciu Rade a Komisii.

      (1)  Prijaté texty, P7_TA(2014)0018.


title: Rozhodnutie Rady z 22. decembra 2000 o uzatvorení Dohody vo forme výmeny listov medzi Európskym spoločenstvom a Tuniskou republikou o vzájomných liberalizačných opatreniach a zmenách a doplnkoch poľnohospodárskych protokolov k Dohode o pridružení medzi ES a Tuniskom

text:
Dôležité právne oznámenie

|

32000D0822

Úradný vestník L 336 , 30/12/2000 S. 0092 - 0092

		Rozhodnutie Radyz 22. decembra 2000o uzatvorení Dohody vo forme výmeny listov medzi Európskym spoločenstvom a Tuniskou republikou o vzájomných liberalizačných opatreniach a zmenách a doplnkoch poľnohospodárskych protokolov k Dohode o pridružení medzi ES a Tuniskom(2000/822/ES)Rada európskej únie,so zreteľom na Zmluvu o založení Európskeho spoločenstva, najmä na článok 133, v spojení s prvou vetou jej článku 300 ods. 2,so zreteľom na návrh Komisie,keďže:(1) článok 16 Euro-stredomorskej dohody o pridružení medzi Európskymi spoločenstvami a ich členskými štátmi, na jednej strane, a Tuniskou republikou, na strane druhej, [1] ktorá platí od 1. marca 1998, stanovuje, že spoločenstvo a Tunisko majú postupne liberalizovať svoj vzájomný obchod s poľnohospodárskymi výrobkami a produktmi rybolovu;(2) článok 18 euro-stredomorskej dohody stanovuje, že od 1. januára 2000 majú spoločenstvo a Tunisko posudzovať situáciu s cieľom určiť liberalizačné opatrenia, ktoré majú uplatňovať obe zmluvné strany s účinnosťou od 1. januára 2001;(3) spoločenstvo a Tuniská republika sa dohodli zmeniť a doplniť protokoly 1 a 3 k dohode prostredníctvom dohody vo forme výmeny listov. Táto dohoda by sa mala schváliť;(4) opatrenia potrebné na vykonávanie tohto rozhodnutia by sa mali upraviť v súlade s rozhodnutím Rady 1999/468/ES z 28. júna 1999, ktorým sa ustanovujú postupy uplatňovania vykonávacích právomocí prenesených na Komisiu [2],rozhodla takto:Článok 1Dohoda vo forme výmeny listov medzi Európskym spoločenstvom a Tuniskou republikou o vzájomných liberalizačných opatreniach a zmenách a doplnkoch poľnohospodárskych protokolov k Dohode o pridružení medzi ES a Tuniskom sa týmto schvaľuje v mene spoločenstva.Text dohody je pripojený k tomuto rozhodnutiu.Článok 21. Komisii pomáha Riadiaci výbor pre obilie ustanovený článkom 23 nariadenia Rady (EHS) č. 1766/92 z 30. júna 1992 o spoločnej organizácii trhu s obilím [3] alebo prípadne výbory ustanovené príslušnými ustanoveniami ostatných nariadení o spoločnej organizácii trhov, alebo Výbor pre colný kódex ustanovený článkom 248a nariadenia (EHS) č. 2913/92 z 12. októbra 1992, ktorým sa ustanovuje Colný kódex spoločenstva. [4]2. Kde sa uvádza odkaz na tento odsek, uplatňujú sa články 4 a 7 rozhodnutia 1999/468/ES.Obdobie ustanovené v článku 4 ods. 3 rozhodnutia 1999/468/ES sa stanovuje na jeden mesiac.3. Výbor prijme svoj rokovací poriadok.Článok 3Predseda Rady sa týmto oprávňuje určiť osobu splnomocnenú na podpísanie dohody tak, aby zaväzovala spoločenstvo.V Bruseli 22. decembra 2000Za RadupredsedaD. Voynet[1] Ú. v. ES L 97, 30.3.1998, s. 1.[2] Ú. v. ES L 184, 17.7.1999, s. 23.[3] Ú. v. ES L 181, 1.7.1992, s. 21. Nariadenie naposledy zmenené a doplnené nariadením (ES) č. 1666/2000 (Ú. v. ES L 193, 29.7.2000, s. 37).[4] Ú. v. ES L 302, 19.10.1992, s. 1.--------------------------------------------------


title: Rozhodnutie Rady 2014/23/SZBP z  20. januára 2014 , ktorým sa zrušuje rozhodnutie 2013/350/SZBP, ktorým sa mení a predlžuje mandát osobitného zástupcu Európskej únie pre mierový proces na Blízkom východe

text:
               21.1.2014

               SK

               Úradný vestník Európskej únie

               L 16/31

      ROZHODNUTIE RADY 2014/23/SZBP
   z 20. januára 2014,
   ktorým sa zrušuje rozhodnutie 2013/350/SZBP, ktorým sa mení a predlžuje mandát osobitného zástupcu Európskej únie pre mierový proces na Blízkom východe
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 28, článok 31 ods. 2 a článok 33,
   so zreteľom na návrh vysokej predstaviteľky Únie pre zahraničné veci a bezpečnostnú politiku,
   keďže:

               (1)

               Rada 23. januára 2012 prijala rozhodnutie 2012/33/SZBP (1), ktorým sa pán Andreas REINICKE vymenúva za osobitného zástupcu Európskej únie (OZEÚ) pre mierový proces na Blízkom východe.

               (2)

               Rada 2. júla 2013 prijala rozhodnutie 2013/350/SZBP (2), ktorým sa predlžuje mandát OZEÚ do 30. júna 2014 a poskytuje referenčná suma na obdobie od 1. januára 2013 do 31. decembra 2013.

               (3)

               Politický a bezpečnostný výbor 27. novembra 2013 uznal ďalší postup, ktorý navrhla vysoká predstaviteľka Únie pre zahraničné veci a bezpečnostnú politiku, s tým, žeúlohy OZEÚ zatiaľ preberie Európska služba pre vonkajšiu činnosť (ESVČ). Okrem toho sa zabezpečí pravidelné podávanie správ členským štátom, ako aj kontaktným partnerom na vysokej úrovni.

               (4)

               Rozhodnutie 2013/350/SZBP by sa preto malo zrušiť s platnosťou od 1. januára 2014,

         PRIJALA TOTO ROZHODNUTIE:
   Článok 1
   Zrušenie
   Rozhodnutie 2013/350/SZBP sa zrušuje.
   Článok 2
   Preskúmanie
   Budúce zastúpenie Únie v súvislosti s mierovým procesom na Blízkom východe sa preskúma pred májom 2014.
   Článok 3
   Nadobudnutie účinnosti
   Toto rozhodnutie nadobúda účinnosť dňom jeho prijatia.
   Uplatňuje sa od 1. januára 2014.

      V Bruseli 20. januára 2014

            Za Radu

            predsedníčka

         C. ASHTON

      (1)  Rozhodnutie Rady 2012/33/SZBP z 23. januára 2012, ktorým sa vymenúva osobitný zástupca Európskej únie pre mierový proces na Blízkom východe (Ú. v. EÚ L 19, 24.1.2012, s. 17).

      (2)  Rozhodnutie Rady 2013/350/SZBP z 2. júla 2013, ktorým sa mení a predlžuje mandát osobitného zástupcu Európskej únie pre mierový proces na Blízkom východe (Ú. v. EÚ L 185, 4.7.2013, s. 3).


title: Rozhodnutie Rady (SZBP) 2017/1195 zo 4. júla 2017, ktorým sa mení rozhodnutie 2014/129/SZBP, ktorým sa podporuje európska sieť nezávislých odborných obcí zaoberajúcich sa otázkou nešírenia na podporu vykonávania stratégie EÚ proti šíreniu zbraní hromadného ničenia

text:
               5.7.2017

               SK

               Úradný vestník Európskej únie

               L 172/14

         ROZHODNUTIE RADY (SZBP) 2017/1195
   zo 4. júla 2017,
   ktorým sa mení rozhodnutie 2014/129/SZBP, ktorým sa podporuje európska sieť nezávislých odborných obcí zaoberajúcich sa otázkou nešírenia na podporu vykonávania stratégie EÚ proti šíreniu zbraní hromadného ničenia
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 28 ods. 1 a článok 31 ods. 1,
   so zreteľom na návrh vysokého predstaviteľa Únie pre zahraničné veci a bezpečnostnú politiku,
   keďže:

               (1)

               Rada 10. marca 2014 prijala rozhodnutie 2014/129/SZBP (1).

               (2)

               V rozhodnutí 2014/129/SZBP sa vykonávacie obdobie pre projekty týkajúce sa konkrétnych činností podľa článku 1 ods. 3 uvedeného rozhodnutia stanovuje na 36 mesiacov odo dňa uzavretia dohody o financovaní podľa článku 3 ods. 3 uvedeného rozhodnutia.

               (3)

               Rada 3. apríla 2017 prijala rozhodnutie (SZBP) 2017/632 (2), ktorým sa predlžuje vykonávacie obdobie rozhodnutia 2014/129/SZBP do 2. júla 2017.

               (4)

               Vykonávací subjekt (Združenie EÚ pre nešírenie zbraní) požiadal 19. júna 2017 Úniu o schválenie ďalšieho predĺženia vykonávacieho obdobia rozhodnutia 2014/129/SZBP do 31. decembra 2017, aby sa v roku 2017 umožnilo usporiadanie hlavnej výročnej konferencie o nešírení zbraní a odzbrojení, ako aj pokračovanie údržby a aktualizácie internetovej platformy Združenia EÚ pre nešírenie zbraní po 2. júli 2017.

               (5)

               Rozhodnutie 2014/129/SZBP by sa preto malo zmeniť s cieľom umožniť úplné vykonanie činností, ktoré sú v ňom uvedené, a doba jeho platnosti by sa mala zodpovedajúcim spôsobom predĺžiť,

         PRIJALA TOTO ROZHODNUTIE:
   Článok 1
   Rozhodnutie 2014/129/SZBP sa mení takto:

               1.

               V článku 1 ods. 3 sa písmeno c) nahrádza takto:

                           „c)

                           poskytovanie prostriedkov na usporiadanie štyroch hlavných výročných konferencií s tretími krajinami a občianskou spoločnosťou o nešírení a odzbrojení s cieľom presadzovať na medzinárodnej úrovni stratégiu EÚ proti šíreniu ZHN a stratégiu EÚ pre RĽZ, ako aj úlohu, ktorú v tejto oblasti zohrávajú inštitúcie Únie a odborné obce v Únii, na účely zvýšenia viditeľnosti politík Únie v tejto oblasti a predkladania správ a/alebo odporúčaní zástupcom VP;“.

               2.

               V článku 3 sa odsek 1 nahrádza takto:
               „1.   Finančná referenčná suma na vykonávanie projektov týkajúcich sa činností uvedených v článku 1 ods. 3 je 4 034 254,15.“

               3.

               V článku 5 sa odsek 2 nahrádza takto:
               „2.   Uplatňuje sa od 3. júla 2017. Platí do 31. decembra 2017.“

               4.

               V prílohe sa bod 4 nahrádza takto:
               „4.   Trvanie
               Toto rozhodnutie platí do 31. decembra 2017.“

         Článok 2
   Toto rozhodnutie nadobúda účinnosť dňom jeho prijatia.

      V Bruseli 4. júla 2017

            Za Radu

            predseda

         M. MAASIKAS

      (1)  Rozhodnutie Rady 2014/129/SZBP z 10. marca 2014, ktorým sa podporuje európska sieť nezávislých odborných obcí zaoberajúcich sa otázkou nešírenia na podporu vykonávania stratégie EÚ proti šíreniu zbraní hromadného ničenia (Ú. v. EÚ L 71, 12.3.2014, s. 3).

      (2)  Rozhodnutie Rady (SZBP) 2017/632 z 3. apríla 2017, ktorým sa mení rozhodnutie 2014/129/SZBP, ktorým sa podporuje európska sieť nezávislých odborných obcí zaoberajúcich sa otázkou nešírenia na podporu vykonávania stratégie EÚ proti šíreniu zbraní hromadného ničenia (Ú. v. EÚ L 90, 4.4.2017, s. 10).


title: Rozhodnutie Rady (EÚ) 2016/991 z 9. júna 2016, ktorým sa vymenúva náhradník Výboru regiónov navrhnutý Španielskym kráľovstvom

text:
               21.6.2016

               SK

               Úradný vestník Európskej únie

               L 162/14

         ROZHODNUTIE RADY (EÚ) 2016/991
   z 9. júna 2016,
   ktorým sa vymenúva náhradník Výboru regiónov navrhnutý Španielskym kráľovstvom
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 305,
   so zreteľom na návrh španielskej vlády,
   keďže:

               (1)

               Rada prijala 26. januára 2015 rozhodnutie (EÚ) 2015/116 (1), 5. februára 2015 rozhodnutie (EÚ) 2015/190 (2) a 23. júna 2015 rozhodnutie (EÚ) 2015/994 (3), ktorými sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020. Rozhodnutím Rady (EÚ) 2015/1915 (4) z 9. októbra 2015 nahradil pán Marc PONS i PONS pána Estebana MASA PORTELLA ako náhradník.

               (2)

               V dôsledku skončenia funkčného obdobia pána Marca PONSA i PONSA sa uvoľnilo miesto náhradníka Výboru regiónov,

         PRIJALA TOTO ROZHODNUTIE:
   Článok 1
   Na zvyšný čas funkčného obdobia, ktoré trvá do 25. januára 2020, sa za náhradníčku Výboru regiónov vymenúva:

               —

               pani Pilar COSTA i SERRA, Consejera de Presidencia del Gobierno de las Islas Baleares.

         Článok 2
   Toto rozhodnutie nadobúda účinnosť dňom jeho prijatia.

      V Luxemburgu 9. júna 2016

            Za Radu

            predseda

         G.A. VAN DER STEUR

      (1)  Rozhodnutie Rady (EÚ) 2015/116 z 26. januára 2015, ktorým sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020 (Ú. v. EÚ L 20, 27.1.2015, s. 42).

      (2)  Rozhodnutie Rady (EÚ) 2015/190 z 5. februára 2015, ktorým sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020 (Ú. v. EÚ L 31, 7.2.2015, s. 25).

      (3)  Rozhodnutie Rady (EÚ) 2015/994 z 23. júna 2015, ktorým sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020 (Ú. v. EÚ L 159, 25.6.2015, s. 70).

      (4)  Rozhodnutie Rady (EÚ) 2015/1915 z 9. októbra 2015, ktorým sa vymenúvajú dvaja španielski členovia a traja španielski náhradníci Výboru regiónov (Ú. v. EÚ L 280, 24.10.2015, s. 26).


title: Rozhodnutie Rady 2014/538/SZBP z 8. júla 2014 o podpise a uzavretí Dohody medzi Európskou úniou a Kolumbijskou republikou, ktorou sa zakladá rámec pre účasť Kolumbijskej republiky na operáciách krízového riadenia Európskej únie

text:
               23.8.2014

               SK

               Úradný vestník Európskej únie

               L 251/7

         ROZHODNUTIE RADY 2014/538/SZBP
   z 8. júla 2014
   o podpise a uzavretí Dohody medzi Európskou úniou a Kolumbijskou republikou, ktorou sa zakladá rámec pre účasť Kolumbijskej republiky na operáciách krízového riadenia Európskej únie
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 37 v spojení s článkom 218 ods. 5 a 6 Zmluvy o fungovaní Európskej únie,
   so zreteľom na návrh vysokej predstaviteľky Únie pre zahraničné veci a bezpečnostnú politiku,
   keďže:

               (1)

               Podmienky účasti tretích štátov na operáciách krízového riadenia Únie by mali byť stanovené v dohode, ktorou sa zakladá rámec pre takúto prípadnú budúcu účasť, a nemali by sa vymedzovať jednotlivo pre každú dotknutú operáciu.

               (2)

               Po tom, ako Rada 17. februára 2010 prijala rozhodnutie o poverení na začatie rokovaní, vysoká predstaviteľka Únie pre zahraničné veci a bezpečnostnú politiku dojednala Dohodu medzi Európskou úniou a Kolumbijskou republikou, ktorou sa zakladá rámec pre účasť Kolumbijskej republiky na operáciách krízového riadenia Európskej únie (ďalej len „dohoda“).

               (3)

               Dohoda by sa mala schváliť,

         PRIJALA TOTO ROZHODNUTIE:
   Článok 1
   Týmto sa v mene Únie schvaľuje Dohoda medzi Európskou úniou a Kolumbijskou republikou, ktorou sa zakladá rámec pre účasť Kolumbijskej republiky na operáciách krízového riadenia Európskej únie.
   Text dohody je pripojený k tomuto rozhodnutiu.
   Článok 2
   Týmto sa predseda Rady poveruje určiť osobu(-y) splnomocnenú(-é) podpísať dohodu s cieľom zaviazať Úniu.
   Článok 3
   Predseda Rady v mene Únie vykoná oznámenie podľa článku 17 ods. 1 dohody (1).
   Článok 4
   Toto rozhodnutie nadobúda účinnosť dňom jeho prijatia.

      V Bruseli 8. júla 2014

            Za Radu

            predseda

         P. C. PADOAN

      (1)  Dátum nadobudnutia platnosti dohody uverejní Generálny sekretariát Rady v Úradnom vestníku Európskej únie.


title: Rozhodnutie Rady 2011/70/SZBP z  31. januára 2011 , ktorým sa aktualizuje zoznam osôb, skupín a subjektov, na ktoré sa vzťahujú články 2, 3 a 4 spoločnej pozície 2001/931/SZBP o uplatňovaní špecifických opatrení na boj s terorizmom

text:
               2.2.2011

               SK

               Úradný vestník Európskej únie

               L 28/57

         ROZHODNUTIE RADY 2011/70/SZBP
   z 31. januára 2011,
   ktorým sa aktualizuje zoznam osôb, skupín a subjektov, na ktoré sa vzťahujú články 2, 3 a 4 spoločnej pozície 2001/931/SZBP o uplatňovaní špecifických opatrení na boj s terorizmom
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 29,
   keďže:

               (1)

               Rada 27. decembra 2001 prijala spoločnú pozíciu 2001/931/SZBP o uplatňovaní špecifických opatrení na boj s terorizmom (1).

               (2)

               Rada 12. júla 2010 prijala rozhodnutie 2010/386/SZBP (2), ktorým sa aktualizuje zoznam osôb, skupín a subjektov, na ktoré sa vzťahujú články 2, 3 a 4 spoločnej pozície 2001/931/SZBP.

               (3)

               V súlade s článkom 1 ods. 6 spoločnej pozície 2001/931/SZBP je potrebné vykonať úplné opätovné preskúmanie zoznamu osôb, skupín a subjektov, na ktoré sa vzťahuje rozhodnutie 2010/386/SZBP.

               (4)

               V tomto rozhodnutí sa uvádzajú výsledky preskúmania, ktoré Rada vykonala v súvislosti s osobami, skupinami a subjektami, na ktoré sa vzťahujú články 2, 3 a 4 spoločnej pozície 2001/931/SZBP.

               (5)

               Rada dospela k záveru, že s výnimkou prípadu T-348/07, vo veci ktorého bolo podané odvolanie, sú do teroristických činností v zmysle článku 1 ods. 2 a 3 spoločnej pozície 2001/931/SZBP zapojené osoby, skupiny a subjekty, na ktoré sa vzťahujú články 2, 3 a 4 spoločnej pozície 2001/931/SZBP, že príslušný orgán prijal vo vzťahu k nim rozhodnutie v zmysle článku 1 ods. 4 uvedenej spoločnej pozície a že by preto mali naďalej zostať predmetom osobitných reštriktívnych opatrení ustanovených v uvedenej spoločnej pozícii.

               (6)

               Vzhľadom na prípad T-348/07, vo veci ktorého bolo podané odvolanie, Rada konštatovala, že rozhodnutie 2010/386/SZBP by sa nemalo zrušiť v prípade jednej skupiny. V súvislosti s uvedenou skupinou sa práve vykonáva opätovné preskúmanie.

               (7)

               Zoznam osôb, skupín a subjektov, na ktoré sa vzťahujú články 2, 3 a 4 spoločnej pozície 2001/931/SZBP, by sa mal zodpovedajúcim spôsobom aktualizovať,

         PRIJALA TOTO ROZHODNUTIE:
   Článok 1
   Zoznam osôb, skupín a subjektov, na ktoré sa vzťahujú články 2, 3 a 4 spoločnej pozície 2001/931/SZBP, je zoznam uvedený v prílohe k tomuto rozhodnutiu.
   Článok 2
   Rozhodnutie 2010/386/SZBP sa týmto zrušuje s výnimkou skupiny uvedenej v bode číslo 25 v časti 2 prílohy k tomuto rozhodnutiu.
   Článok 3
   Toto rozhodnutie nadobúda účinnosť dňom jeho uverejnenia v Úradnom vestníku Európskej únie.

      V Bruseli 31. januára 2011

            Za Radu

            predsedníčka

         C. ASHTON

      (1)  Ú. v. ES L 344, 28.12.2001, s. 93.

      (2)  Ú. v. EÚ L 178, 13.7.2010, s. 28.

      PRÍLOHA

         ZOZNAM OSÔB, SKUPÍN A SUBJEKTOV UVEDENÝ V ČLÁNKU 1, NA KTORÉ SA VZŤAHUJÚ ČLÁNKY 2, 3 A 4 SPOLOČNEJ POZÍCIE 2001/931/SZBP

      1.   Osoby

                  1.

                  ABOU, Rabah Naami (alias Naami Hamza, alias Mihoubi Faycal, alias Fellah Ahmed, alias Dafri Rèmi Lahdi), dátum narodenia: 1. 2. 1966, miesto narodenia: Alžír (Alžírsko) – člen „al-Takfir“ a „al-Hijra“

                  2.

                  ABOUD, Maisi (alias švajčiarsky Abderrahmane), dátum narodenia: 17. 10. 1964, miesto narodenia: Alžír (Alžírsko) – člen „al-Takfir“ a „al-Hijra“

                  3.

                  AL-MUGHASSIL, Ahmad Ibrahim (alias ABU OMRAN, alias AL-MUGHASSIL, Ahmed Ibrahim), dátum narodenia: 26. 6. 1967, miesto narodenia: Qatif-Bab al Shamal (Saudská Arábia), občan Saudskej Arábie

                  4.

                  AL-NASSER, Abdelkarim Hussein Mohamed, miesto narodenia: Al Ihsa (Saudská Arábia), občan Saudskej Arábie

                  5.

                  AL YACOUB, Ibrahim Salih Mohammed, dátum narodenia: 16. 10. 1966, miesto narodenia: Tarut (Saudská Arábia), občan Saudskej Arábie

                  6.

                  ARIOUA, Kamel (alias Lamine Kamel), dátum narodenia: 18. 8. 1969, miesto narodenia: Constantine (Alžírsko) – člen „al-Takfir“ a „al-Hijra“

                  7.

                  ASLI, Mohamed (alias Dahmane Mohamed), dátum narodenia: 13. 5. 1975, miesto narodenia: Ain Taya (Alžírsko) – člen „al-Takfir“ a „al-Hijra“

                  8.

                  ASLI, Rabah, dátum narodenia: 13. 5. 1975, miesto narodenia: Ain Taya (Alžírsko) – člen „al-Takfir“ a „al-Hijra“

                  9.

                  ATWA, Ali (alias BOUSLIM, Ammar Mansour, alias SALIM, Hassan Rostom), Libanon, dátum narodenia: 1960, miesto narodenia: Libanon, občan Libanonu

                  10.

                  BOUYERI, Mohammed (alias Abu ZUBAIR, alias SOBIAR, alias Abu ZOUBAIR), dátum narodenia: 8. 3. 1978, miesto narodenia: Amsterdam (Holandsko) – člen „Hofstadgroep“

                  11.

                  DARIB, Noureddine (alias Carreto, alias Zitoun Mourad), dátum narodenia: 1. 2. 1972, miesto narodenia: Alžírsko – člen „al-Takfir“ a „al-Hijra“

                  12.

                  DJABALI, Abderrahmane (alias Touil), dátum narodenia: 1. 6. 1970, miesto narodenia: Alžírsko – člen „al-Takfir“ a „al-Hijra“

                  13.

                  EL FATMI, Nouredine (alias Nouriddin EL FATMI, alias Nouriddine EL FATMI, alias Noureddine EL FATMI, alias Abu AL KA’E KA’E, alias Abu QAE QAE, alias FOUAD, alias FZAD, alias Nabil EL FATMI, alias Ben MOHAMMED, alias Ben Mohand BEN LARBI, alias Ben Driss Muhand IBN LARBI, alias Abu TAHAR, alias EGGIE), dátum narodenia: 15. 8. 1982, miesto narodenia: Midar (Maroko), číslo pasu (Maroko) N829139 – člen „Hofstadgroep“

                  14.

                  EL-HOORIE, Ali Saed Bin Ali (alias AL-HOURI, Ali Saed Bin Ali, alias EL-HOURI, Ali Saed Bin Ali), dátum narodenia: 10. 7. 1965 alebo 11. 7. 1965, miesto narodenia: El Dibabiya (Saudská Arábia), občan Saudskej Arábie

                  15.

                  FAHAS, Sofiane Yacine, dátum narodenia: 10. 9. 1971, miesto narodenia: Alžír (Alžírsko) – člen „al-Takfir“ a „al-Hijra“

                  16.

                  IZZ-AL-DIN, Hasan (alias GARBAYA, AHMED, alias SA-ID, alias SALWWAN, Samir), Libanon, dátum narodenia: 1963, miesto narodenia: Libanon, občan Libanonu

                  17.

                  MOHAMMED, Khalid Shaikh (alias ALI, Salem, alias BIN KHALID, Fahd Bin Adballah, alias HENIN, Ashraf Refaat Nabith, alias WADOOD, Khalid Adbul), dátum narodenia: 14. 4. 1965 alebo 1. 3. 1964, miesto narodenia: Pakistan, číslo pasu: 488555

                  18.

                  MOKTARI, Fateh (alias Ferdi Omar), dátum narodenia: 26. 12. 1974, miesto narodenia: Hussein Dey (Alžírsko) – člen „al-Takfir“ a „al-Hijra“

                  19.

                  NOUARA, Farid, dátum narodenia: 25. 11. 1973, miesto narodenia: Alžír (Alžírsko) – člen „al-Takfir“ a „al-Hijra“

                  20.

                  RESSOUS, Hoari (alias Hallasa Farid), dátum narodenia: 11. 9. 1968, miesto narodenia: Alžír (Alžírsko) – člen „al-Takfir“ a „al-Hijra“

                  21.

                  SEDKAOUI, Noureddine (alias Nounou), dátum narodenia: 23. 6. 1963, miesto narodenia: Alžír (Alžírsko) – člen „al-Takfir“ a „al-Hijra“

                  22.

                  SELMANI, Abdelghani (alias Gano), dátum narodenia: 14. 6. 1974, miesto narodenia: Alžír (Alžírsko) – člen „al-Takfir“ a „al-Hijra“

                  23.

                  SENOUCI, Sofiane, dátum narodenia: 15. 4. 1971, miesto narodenia: Hussein Dey (Alžírsko) – člen „al-Takfir“ a „al-Hijra“

                  24.

                  TINGUALI, Mohammed (alias Mouh di Kouba), dátum narodenia: 21. 4. 1964, miesto narodenia: Blida (Alžírsko) – člen „al-Takfir“ a „al-Hijra“

                  25.

                  WALTERS, Jason Theodore James (alias Abdullah, alias David), dátum narodenia: 6. 3. 1985, miesto narodenia: Amersfoort (Holandsko), číslo pasu (Holandsko) NE8146378 – člen „Hofstadgroep“

            2.   Skupiny a subjekty

                  1.

                  „Organizácia Abu Nidal“ – „ANO“ (alias „Revolučná rada Fatah“, alias „Arabské revolučné brigády“, alias „Čierny september“, alias „Revolučná organizácia moslimských socialistov“)

                  2.

                  „Brigáda mučeníkov Al Aqsa“

                  3.

                  „Al-Aqsa e. V.“

                  4.

                  „Al-Takfir“ a „Al-Hijra“

                  5.

                  „Aum Shinrikyo“ (alias „AUM“, alias „Najvyššia pravda Aum“, alias „Aleph“)

                  6.

                  „Babbar Khalsa“

                  7.

                  „Komunistická strana Filipín“ vrátane „Novej ľudovej armády“ (New People’s Army) – „NPA“, Filipíny

                  8.

                  „Gama’a al-Islamiyya“ (alias „Islamská skupina“), (alias „Al-Gama’a al-Islamiyya“ – „IG“)

                  9.

                  „İslami Büyük Doğu Akıncılar Cephesi“ – „IBDA-C“ („Islamský front veľkých východných bojovníkov“)

                  10.

                  „Hamas“ vrátane „Hamas-Izz al-Din al-Qassem“

                  11.

                  „Hizbal Mudžahidín“ – „HM“

                  12.

                  „Hofstadgroep“

                  13.

                  „Holy Land Foundation for Relief and Development“ („Nadácia Svätej zeme pre ochranu a rozvoj“)

                  14.

                  „Medzinárodná federácia sikhskej mládeže“ – „ISYF“

                  15.

                  „Khalisan Zindabad Force“ – „KZF“

                  16.

                  „Strana kurdských pracujúcich“ – „PKK“, (alias „KADEK“, alias „KONGRA-GEL“)

                  17.

                  „Tigre oslobodenia tamilského Ílamu“ – „LTTE“

                  18.

                  „Ejército de Liberación Nacional“ („Národná oslobodzovacia armáda“)

                  19.

                  „Palestínsky islamský džihád“ – „PIJ“

                  20.

                  „Ľudový front za oslobodenie Palestíny“ – „PFLP“

                  21.

                  „Ľudový front za oslobodenie Palestíny – Hlavné veliteľstvo“ (alias „PFLP – Hlavné veliteľstvo“)

                  22.

                  „Fuerzas armadas revolucionarias de Colombia“ – „FARC“ („Revolučné ozbrojené sily Kolumbie“)

                  23.

                  „Devrimci Halk Kurtuluș Partisi-Cephesi“ – „DHKP/C“ [alias „Devrimci Sol“ („Revolučná ľavica“), alias „Dev Sol“] („Revolučná ľudová oslobodzovacia armáda/front/strana“)

                  24.

                  „Sendero Luminoso“ – „SL“ („Svetlý chodník“)

                  25.

                  „Teyrbazen Azadiya Kurdistan“ – „TAK“ [alias „Kurdistan Freedom Falcons“ („Sokoly za slobodu Kurdistanu“), alias „Kurdistan Freedom Hawks“ („Jastraby za slobodu Kurdistanu“)]

                  26.

                  „Autodefensas Unidas de Colombia“ – „AUC“ („Spojené sebaobranné sily/skupina Kolumbie“)